polyglot-tagger/wikipedia-language-snippets-filtered huggingface dataset:
2004–05ರ ಕ್ರೀಡಾಋತುವಿನಲ್ಲಿ ತಂಡವು ಸ್ಟ್ರೈಕರ್‌ ರುಡ್‌ ವಾನ್‌ ನಿಸ್ಟೆಲ್ರೂಯ್‌ರವರು ಗಾಯಗೊಂಡ ಕಾರಣ ಹೆಚ್ಚಿನ ಗೋಲುಗಳನ್ನು ಗಳಿಸಲು ವಿಫಲವಾಯಿತು ಮತ್ತು ಆ ಕ್ರೀಡಾಋತುವಿನಲ್ಲಿ ಯುನೈಟೆಡ್‌ ಟ್ರೋಫಿಯಿಲ್ಲದೆ, ಮೂರನೆಯ ಸ್ಥಾನ ಗಳಿಸುವ ಮೂಲಕ ತೃಪ್ತಿಗೊಂಡಿತು. ಇದೇ ಸಮಯದಲ್ಲಿ ೧೨೦ ನಿಮಿಷಗಳಲ್ಲಿ ಯಾವುದೇ ಗೋಲುಗಳಿಲ್ಲದೆ ಪಂದ್ಯ ಸರಿಸಮವಾದ ನಂತರ ಪೆನಾಲ್ಟಿಗಳಲ್ಲಿ ಅರ್ಸೆನಲ್‌ ತಂಡ ಯುನೈಟೆಡ್‌ನ್ನು ಸೋಲಿಸಿದ್ದರಿಂದ ಕಪ್‌ ಸಹ ಕೈತಪ್ಪಿ ಹೋಯಿತು. ಅದೇ ಸಮಯದಲ್ಲಿ ಮೈದಾನದ ಹೊರಗೆ ಕ್ಲಬ್‌ನ್ನು ಸ್ವಾಧೀನಪಡಿಸಿಕೊಳ್ಳುವ ಸಾಧ್ಯತೆಗಳ ಬಗ್ಗೆ ಮಾತು ಕೇಳಿ ಬರುತಿತ್ತು. ಹಾಗೆಯೇ ೧೨ ಮೇ ೨೦೦೫ರಲ್ಲಿ ಅಮೆರಿಕಾದ ವ್ಯಾಪಾರಸ್ಥ ಮಾಲ್ಕೊಲ್ಮ್‌ ಗ್ಲೇಜರ್‌ ಸುಮಾರು £೮೦೦ ದಶಲಕ್ಷ ಮೌಲ್ಯಕ್ಕೆ ತಮ್ಮ ಬಂಡವಾಳ ಸಂಸ್ಥೆಯಾದ ರೆಡ್‌ ಫುಟ್‌ಬಾಲ್‌ . ಮೂಲಕ ಕ್ಲಬ್‌ನ ನ್ನು ಸ್ವಾಧೀನಪಡಿಸಿಕೊಂಡರು. ಮೇ ೧೬ರಂದು ಅವರು ಕ್ಲಬ್‌ನಲ್ಲಿ ತಮ್ಮ ಪಾಲನ್ನು ೭೫%ಕ್ಕೆ ಹೆಚ್ಚಿಸಿ, ಷೇರು ವಿನಿಮಯ ಕೇಂದ್ರದಿಂದ ಕ್ಲಬ್‌ನ ಹೆಸರನ್ನು ತೆಗೆಸಿದರು. ಹೀಗೆ ೨೦ ದಿನದೊಳಗೆ ತಮ್ಮ ಆಶಯವನ್ನು ಘೋಷಿಸಿ ಕ್ಲಬ್‌ನ್ನು ಮತ್ತೆ ಖಾಸಗಿಗೊಳಿಸಿದರು. ಜೂನ್‌ ೮ರಂದು ಗ್ಲೇಜರ್‌ರವರು ತಮ್ಮ ಮಕ್ಕಳನ್ನು ಮ್ಯಾಂಚೆಸ್ಟರ್‌ ಯುನೈಟೆಡ್‌ ಮಂಡಳಿಯ ಕಾರ್ಯಕಾರಿ ನಿರ್ದೇಶಕರಾಗಿ ನೇಮಿಸಿದರು.
ಅಭಿಮಾನಿಗಳಿಂದ ನಿರ್ಮಾಣಗೊಂಡ ವಾತಾವರಣವು ಕೆಲ ಸಮಯ ಖಂಡನೆಗೆ ಸಹಾ ಒಳಗಾಯಿತು. ೨೦೦೦ರಲ್ಲಿ ಓಲ್ಡ್‌ ಟ್ರ್ಯಾಫೋರ್ಡ್‌ನ ಜನ ಸಮೂಹದ ಕುರಿತು ಮಾಡಿದ ವಿಮರ್ಶೆಯಲ್ಲಿ ಕ್ಲಬ್‌ನ ನಾಯಕರಾದ ರಾಯ್‌ ಕೀನೆರವರು "ಕೆಲವು ಅಭಿಮಾನಿಗಳಿಗೆ ಫುಟ್‌ಬಾಲ್‌ ಎಂದು ಹೇಳಲು ತಿಳಿಯದಿರಬೇಕಾದರೆ ಅದರ ಬಗ್ಗೆ ಅರ್ಥ ಹೇಗೆ ಮಾಡಿಕೊಂಡಾರು?" ಎಂದು ಹೇಳಿದರು. ನಂತರ ಅವರನ್ನು "ಪ್ರಾನ್‌ ಸ್ಯಾಂಡ್‌ವಿಚ್‌ ಬ್ರಿಗೇಡ್‌" ಅಡ್ಡಹೆಸರಿನಿಂದ ಕರೆಯಲಾಯಿತು. ಅಲೆಕ್ಸ್‌ ಫರ್ಗ್ಯೂಸನ್‌ರವರು ಸಹ ೧ ಜನವರಿ ೨೦೦೮ರ ಜನ ಸಮೂಹದ ವಾತಾವರಣವು "ಶವಸಂಸ್ಕಾರ"ದಂತಿತ್ತು ಎಂದು ಹೇಳುವಷ್ಟು ಮುಂದುವರೆದು ಈ ಬಗ್ಗೆ ಅನೇಕ ಟೀಕೆಗಳನ್ನು ಮಾಡಿದ್ದರು. ನಂತರದಲ್ಲಿ ಅವರು "ನನ್ನ ಪ್ರಕಾರ ಹಿಂದೆ ಈ ತರಹದ ದಿನಗಳಿದ್ದವು. ನಾವು ಪ್ರಬಲವಾಗಿದ್ದಾಗ, ಅದು ಕೆಲವು ವರ್ಷಗಳ ಹಿಂದೆ ಈ ಘಟನೆಯು ಸಂಭವಿಸಿತ್ತು" ಎಂದು ಪ್ರತಿಕ್ರಯಿಸಿದರು. ಓಲ್ಡ್‌ ಟ್ರ್ಯಾಫೋರ್ಡ್‌ನಲ್ಲಿ ನಡೆದ ಪಂದ್ಯದಲ್ಲಿ ಬಾರ್ಸೆಲೊನಾ ತಂಡದ ವಿರುದ್ಧ ಜನಪ್ರಿಯ ೧-೦ ಅಂತರದ ವಿಜಯವು ಯುನೈಟೆಡ್‌ಗೆ ಮಾಸ್ಕೋದಲ್ಲಿ ನಡೆಯುವ ಚಾಂಪಿಯನ್ಸ್‌ ಲೀಗ್‌ನ ಅಂತಿಮ ಪಂದ್ಯಕ್ಕೆ ತಲುಪಲು ಕಾರಣವಾಯಿತು. ಫರ್ಗ್ಯೂಸನ್‌ರವರು ಯುನೈಟೆಡ್‌ನ ಅಭಿಮಾನಿಗಳು "ನಿಜವಾಗಲೂ ಬುದ್ಧಿವಂತರು" ಮತ್ತು "ನಮ್ಮನ್ನು ಈ ತನಕ ತಂದು ನಿಲ್ಲಿಸಿದ್ದಾರೆ" ಎಂದು ಹೇಳಿದ್ದರು.
ಜೇಮ್ಸ್‌ ವೆಸ್ಟ್‌ರವರು ವ್ಯವಸ್ಥಾಪಕ ಹುದ್ದೆಯಿಂದ ನಿವೃತ್ತರಾದ ನಂತರ ೨೮ ಸೆಪ್ಟೆಂಬರ್ ‌೧೯೦೨ರಲ್ಲಿ ಎರ್ನೆಸ್ಟ್‌ ಮ್ಯಾನ್‌ಗ್ನಾಲ್‌ರವರನ್ನು ಕ್ಲಬ್‌ನ ಕಾರ್ಯದರ್ಶಿಯಾಗಿ ನೇಮಿಸಲಾಯಿತು. ಮ್ಯಾನ್‌ಗ್ನಾಲ್‌ ಕ್ಲಬ್‌ನ್ನು ಮೊದಲ ವಿಭಾಗಕ್ಕೆ ಕೊಂಡೊಯ್ಯಲು ಹಾಕಿಕೊಂಡ ಗುರಿಯನ್ನು ತಲುಪಲು ಮೊದಲ ಪ್ರಯತ್ನ ಮಾಡಿದರೂ, ಅಂತಿಮವಾಗಿ ಎರಡನೆಯ ವಿಭಾಗದ ಐದನೆಯ ಸ್ಥಾನದಲ್ಲೇ ತೃಪ್ತಿಗೊಳ್ಳುವುದರ ಮೂಲಕ ಸ್ವಲ್ಪ ಅಂತರದಲ್ಲಿ ವಿಫಲರಾದರು. ಕ್ಲಬ್‌ಗೆ ಹೊಸ ಪ್ರತಿಭೆಗಳನ್ನು ತರಬೇಕೆಂದು ಮ್ಯಾನ್‌ಗ್ನಾಲ್‌ ನಿರ್ಧರಿಸಿದರು. ಗೋಲ್‌ನಲ್ಲಿ ಹ್ಯಾರಿ ಮೊಗರ್‌, ಹಾಫ್‌-ಬ್ಯಾಕ್‌ನಲ್ಲಿ ಡಿಕ್‌ ಡಕ್‌ವರ್ತ್‌‌ ಮತ್ತು ಅಪ್‌ ಫ್ರಂಟ್‌ನಲ್ಲಿ ಜಾಕ್‌ ಪಿಕನ್‌ರಂತಹ ಆಟಗಾರರನ್ನು ಕ್ಲಬ್‌ಗೆ ಒಪ್ಪಂದಕ್ಕೆ ಸಹಿ ಹಾಕಿಸಿಕೊಳ್ಳುವುದರ ಮೂಲಕ ಸೇರಿಸಿಕೊಂಡರಾದರೂ, ಮತ್ತೊಬ್ಬ ಹೊಸ ಹಾಫ್‌-ಬ್ಯಾಕ್‌ ಆಟಗಾರರಾದ ಚಾರ್ಲಿ ರಾಬರ್ಟ್ಸ್‌ ಮಾತ್ರವೇ ವಿಶೇಷ ಪರಿಣಾಮವನ್ನು ಬೀರಿದರು. ೧೯೦೪ರ ಏಪ್ರಿಲ್‌ನಲ್ಲಿ ಗ್ರಿಮ್‌ಸ್ಬಿ ಟೌನ್‌ನವರಾದ ಅವರಿಗೆ ಕ್ಲಬ್‌ ಆಗಿನ ದಾಖಲಾರ್ಹ ಮೊತ್ತ £೭೫೦ಅನ್ನು ವ್ಯಯಿಸಿತ್ತು. 1903–04ರ ಕ್ರೀಡಾಋತುವಿನಲ್ಲಿ ಪ್ರೋತ್ಸಾಹಕ ಎರಡನೆ ಸ್ಥಾನಕ್ಕೆ ಕೆಲವೇ ಅಂಕಗಳ ಕೊರತೆಯಿಂದ ಮೂರನೆ ಸ್ಥಾನವನ್ನು ಗಳಿಸಲು ಕ್ಲಬ್‌ಗೆ ಸಹಾಯ ಮಾಡಿದರು.
ನ್ಯೂಟನ್‌ ಹೀತ್‌ನಲ್ಲಿನ ಲಂಕಾಷೈರ್‌ ಮತ್ತು ಯಾರ್ಕ್‌ಷೈರ್‌ ರೈಲ್ವೇ ಡಿಪೋದ ಕೆಲಸಗಾರರ ತಂಡದಂತೆ ೧೮೭೮ರಲ್ಲಿ ನ್ಯೂಟನ್‌ ಹೀತ್‌ & . ಎಂಬ ಹೆಸರಿನಿಂದ ಕ್ಲಬ್‌ ರಚನೆಯಾಯಿತು. ಕ್ಲಬ್‌ನ ಸಮವಸ್ತ್ರವು ಹಸಿರು ಮತ್ತು ಚಿನ್ನದ ಬಣ್ಣದ ಅರೆ ತೋಳಿನ ವಸ್ತ್ರವಾಗಿತ್ತು. ಅವರು ೧೮೯೩ರಲ್ಲಿ ಕ್ಲೇಟನ್‌ ನಗರದಲ್ಲಿರುವ ಬ್ಯಾಂಕ್‌ ಸ್ಟ್ರೀಟ್‌ಗೆ ಸ್ಥಳಾಂತರವಾಗುವ ಮೊದಲು ಹದಿನೈದು ವರ್ಷಗಳು ನಾರ್ತ್‌‌ ರೋಡ್‌ನಲ್ಲಿರುವ ಚಿಕ್ಕ, ಶಿಥಿಲಗೊಂಡ ಮೈದಾನದಲ್ಲಿ ಆಡುತ್ತಿದ್ದರು. ಹಿಂದಿನ ವರ್ಷ ಕ್ಲಬ್‌ ಫುಟ್‌ಬಾಲ್‌ ಲೀಗ್‌ ಪ್ರವೇಶಿಸಿದ್ದರಿಂದ, ರೈಲು‌ ಡಿಪೋನೊಂದಿಗಿನ ತನ್ನ ಕೊಂಡಿಗಳನ್ನು ಪ್ರತ್ಯೇಕಿಸಿಕೊಂಡು ಸ್ವತಂತ್ರ ಕಂಪನಿಯಾಗಿ ಪರಿವರ್ತನೆಗೊಂಡಿತು. ಅದರಂತೆ ಒಬ್ಬ ಕ್ಲಬ್‌ನ ಕಾರ್ಯದರ್ಶಿಯನ್ನು ನೇಮಿಸಲಾಯಿತು ಮತ್ತು "&"ನ್ನು ತೆಗೆದುಹಾಕಿ, ಕೇವಲ ನ್ಯೂಟನ್‌ ಹೀತ್‌ . ಹೆಸರನ್ನು ಉಳಿಸಿಕೊಳ್ಳಲಾಯಿತು. ನಂತರದ ಕೆಲವೇ ವರ್ಷಗಳಲ್ಲಿ, ಅಂದರೆ ೧೯೦೨ರಲ್ಲಿ ಕ್ಲಬ್‌ £೨,೫೦೦ಕ್ಕೂ ಹೆಚ್ಚು ಸಾಲದಿಂದಾಗಿ ದಿವಾಳಿಯಾಗುವ ಸ್ಥಿತಿಗೆ ಬಂದಿತು. ಒಂದು ಹಂತದಲ್ಲಿ, ಕ್ಲಬ್‌ನ ಬ್ಯಾಂಕ್‌ ಸ್ಟ್ರೀಟ್‌ ಮೈದಾನವನ್ನು ಸಹ ಕೋರ್ಟ್‌ನ ಆದೇಶದ ಮೇಲೆ ಮುಚ್ಚಲಾಯಿತು.
ಹೀತ್‌ ತಂಡದವರು ೧೮೭೮ರಿಂದ ಫುಟ್‌ಬಾಲ್‌ ಲೀಗ್‌ಗೆ ಪ್ರವೇಶ ಪಡೆದು ಒಂದು ವರ್ಷವಾಗುತ್ತಿದ್ದ ೧೮೯೩ರವರೆಗೆ ಹದಿನೈದು ವರ್ಷಗಳ ಕಾಲ ತಮ್ಮ ನಾರ್ತ್‌‌ ರೋಡ್‌ ಮೈದಾನದಲ್ಲಿಯೇ ಮುಂದುವರೆದು, ನಂತರ ಹತ್ತಿರದಲ್ಲಿಯೇ ಇದ್ದ ಕ್ಲೇಟನ್‌ನಲ್ಲಿನ ಬ್ಯಾಂಕ್‌ ಸ್ಟ್ರೀಟ್‌ನಲ್ಲಿನ ಹೊಸ ನೆಲೆಗೆ ಸ್ಥಳಾಂತರಗೊಂಡರು. ಮರಳಿನ ಮೇಲ್ಮೈ ಮೇಲೆ ಕಚ್ಚಿಕೊಂಡಿರುವ ಕೆಲ ಹುಲ್ಲು ಗೊಂಚಲುಗಳು ಹಾಗೂ ಪಕ್ಕದಲ್ಲಿಯೇ ಇದ್ದ ಕಾರ್ಖಾನೆಯಿಂದ ಹೊರಬಂದ ಹೊಗೆಯ ಮೋಡಗಳಿಂದ ಕೂಡಿದ್ದ ಹೊಸ ಮೈದಾನವೂ ಸಹಾ ಉತ್ತಮವಾಗೇನೂ ಇರಲಿಲ್ಲ. ಒಂದು ಸನ್ನಿವೇಶದಲ್ಲಿ ಸ್ಥಳದ ಸ್ಥಿತಿ ಎಷ್ಟು ಕೆಟ್ಟದಿತ್ತೆಂದರೆ ವಾಲ್‌ಸಲ್ಲ್‌ ಟೌನ್‌ ಸ್ವಿಫ್ಟ್‌ ತಂಡದವರು ಆಡಲೇ ನಿರಾಕರಿಸಿದರು. ಮೈದಾನ ಮೇಲ್ವಿಚಾರಕರಿಂದ ಒಂದು ಪದರ ಮರಳನ್ನು ಹಾಕಿಸಿದ ನಂತರ ಅತಿಥಿ ಆಟಗಾರರು ಆಡಲೊಪ್ಪಿದರೂ ೧೪-೦ ಅಂತರದಲ್ಲಿ ಸೋಲು ಕಂಡರು. ಮೈದಾನದ ಕಳಪೆ ಸ್ಥಿತಿಯಿಂದಾಗಿ ತಾವು ತೊಂದರೆಗೊಳಗಾದೆವೆಂದು ಈ ಫಲಿತಾಂಶದ ವಿರುದ್ಧ ಅವರು ಪ್ರತಿಭಟಿಸಿದುದರಿಂದ ಪಂದ್ಯವನ್ನು ಮತ್ತೆ ಆಡಲಾಯಿತು. ಎರಡನೇ ಬಾರಿಯೂ ಪರಿಸ್ಥಿತಿ ಉತ್ತಮವೇನೂ ಆಗಿರಲಿಲ್ಲವಾದರೂ, ವಾಲ್‌ಸಲ್ಲ್‌ ತಂಡವು ೯-೦ಯ ಅಂತರದಿಂದಲಾದರೂ ಮತ್ತೆ ಸೋಲೊಪ್ಪಬೇಕಾಯಿತು.
2008–09ರ ಪ್ರೀಮಿಯರ್‌ ಲೀಗ್‌ ಮತ್ತು 2008ರ ಕ್ಲಬ್‌ ವಿಶ್ವ ಕಪ್‌ನ್ನು ಗೆದ್ದು, ಇಂಗ್ಲೀಷ್‌ ವಿಜೇತ ತಂಡ ಮತ್ತು ಕ್ಲಬ್‌ ವಿಶ್ವ ಕಪ್‌ ವಿಜೇತರಾಗಿ ಮ್ಯಾಂಚೆಸ್ಟರ್‌ ಯುನೈಟೆಡ್‌ ಫುಟ್‌ಬಾಲ್‌ ಜಗತ್ತನ್ನು ಆಳಿತು. ಇದು ಇಂಗ್ಲೀಷ್‌ ಫುಟ್‌ಬಾಲ್‌ನ ಇತಿಹಾಸದಲ್ಲಿ ಅತ್ಯಂತ ಯಶಸ್ವಿ ಫುಟ್‌ಬಾಲ್‌ ಕ್ಲಬ್‌ ಆಗಿತ್ತು ಮತ್ತು ೧೯೮೬ರ ನವೆಂಬರ್‌ನಲ್ಲಿ ಅಲೆಕ್ಸ್‌ ಫರ್ಗ್ಯೂಸನ್‌ ವ್ಯವಸ್ಥಾಪಕರಾಗುವವರೆಗೆ ತಂಡವು ೨೨ ಪ್ರಮುಖ ಪ್ರಶಸ್ತಿಗಳನ್ನು ಗೆದ್ದಿತ್ತು. ೧೯೬೮ರಲ್ಲಿ ಮ್ಯಾಂಚೆಸ್ಟರ್‌ ಯುನೈಟೆಡ್‌ ತಂಡವು ಬೆನ್ಫಿಕಾವನ್ನು ೪–೧ ಅಂತರದಿಂದ ಸೋಲಿಸುವುದರಿಂದ ಯುರೋಪಿಯನ್‌ ಕಪ್‌ನ್ನು ಗೆದ್ದ ಮೊದಲು ಇಂಗ್ಲೀಷ್‌ ಕ್ಲಬ್‌ ಆಯಿತು. ೧೯೯೯ರಲ್ಲಿ ಟ್ರಿಬಲ್‌ನ ಒಂದು ಭಾಗದಂತೆ ಎರಡನೆಯ ಯುರೋಪಿಯನ್‌ ಕಪ್‌ನ್ನು ತಂಡ ಗೆದ್ದರು. ನಂತರ ೨೦೦೮ರಲ್ಲಿ ಮೂರನೆಯ ಯುರೋಪಿಯನ್‌ ಕಪ್‌ನ್ನು ತಂಡ ಗೆದ್ದರು. ಈ ಕ್ಲಬ್‌ ೧೮ ಪ್ರಶಸ್ತಿಗಳನ್ನು ಗೆಲ್ಲುವುದರೊಂದಿಗೆ ಅತ್ಯಂತ ಹೆಚ್ಚು ಇಂಗ್ಲೀಷ್‌ ಲೀಗ್‌ ಪ್ರಶಸ್ತಿಗಳನ್ನು ಗಳಿಸಿದ ಮತ್ತು ೧೧ ನೆಯ ಕಪ್‌ ಗೆಲ್ಲುವುದರೊಂದಿಗೆ ಅತಿ ಹೆಚ್ಚು ಕಪ್‌ ಗೆದ್ದ ದಾಖಲೆಯ ಮೂಲಕ ಜಂಟಿ ದಾಖಲೆಗಳನ್ನು ಹೊಂದಿದೆ.
೧೯೯೬ರ ಜುಲೈನಲ್ಲಿ ನಾಯಕ ಸ್ಟೀವ್‌ ಬ್ರೂಸ್‌ ಬಿರ್ಮಿಂಗ್‌ಹ್ಯಾಮ್‌ ಸಿಟಿಗೆ ಹೋದರು ಮತ್ತು ಅಲೆಕ್ಸ್‌ ಫರ್ಗ್ಯೂಸನ್‌ರವರು ಎರಿಕ್‌ ಕ್ಯಾಂಟೊನಾರವರನ್ನು ಕ್ಲಬ್‌ನ ಹೊಸ ನಾಯಕನನ್ನಾಗಿ ಮಾಡಿದರು. 1996–97ರಲ್ಲಿ ನಡೆದ ನಾಲ್ಕನೆ ಲೀಗ್ ಪ್ರಶಸ್ತಿ ಪಂದ್ಯದಲ್ಲಿ ತಂಡವನ್ನು ಮುನ್ನಡೆಸುವುದರೊಂದಿಗೆ ಐದು ವರ್ಷಗಳ ಕಾಲ ತಂಡದ ನಾಯಕರಾಗಿದ್ದ ಅವರು ಆ ಕ್ರೀಡಾಋತುವಿನ ಕೊನೆಯಲ್ಲಿ ಫುಟ್‌ಬಾಲ್‌ನಿಂದ ನಿವೃತ್ತಿಯನ್ನು ತಮ್ಮ ೩೦ನೆಯ ವಯಸ್ಸಿನಲ್ಲಿ ಪಡೆದರು. ಅವರ ಜಾಗಕ್ಕೆ ಟೆಡ್ಡಿ ಶೆರಿಂಗ್ಯಾಮ್‌ರನ್ನು ನೇಮಿಸಲಾಯಿತು ಮತ್ತು ಅವರು ತಮ್ಮ ಸಾಂಪ್ರದಾಯಿಕ ೭ ಸಂಖ್ಯೆಯ ಅಂಗಿಯನ್ನು ಡೇವಿಡ್‍ ಬೆಕ್‌ಹ್ಯಾಮ್‌ ರಿಗೆ ನೀಡಿದರು. ತಂಡವು 1997–98 ಕ್ರೀಡಾಋತುವನ್ನು ಉತ್ತಮವಾಗಿ ಪ್ರಾರಂಭಿಸಿತು. ಆದರೆ ಕ್ರಿಸ್ಮಸ್‌ನ ನಂತರ ಐದು ಪಂದ್ಯಗಳನ್ನು ಸೋತು, ಡಬಲ್‌ ಪ್ರಶಸ್ತಿ ವಿಜೇತರಾದ ಅರ್ಸೆನಲ್‌ಗಿಂತ ಒಂದು ಅಂಕ ಹಿಂದಿದ್ದು ಎರಡನೆಯ ಸ್ಥಾನವನ್ನು ಪಡೆದರು. ಇದರ ನಂತರ ಯಾವುದೇ ನಿಯಮಿತ ಸ್ಪರ್ಧಿಗಳಿಲ್ಲದ, ನಂತರದ ಕೆಲವು ವರ್ಷಗಳಲ್ಲಿ ಉತ್ತಮ ಪ್ರಶಸ್ತಿ ಸ್ಪರ್ಧಿಯಂತೆ ಅರ್ಸೆನಲ್‌ನ ಆಗಮನವಾಗಿತ್ತು.
ಆಗ ಕ್ಲಬ್‌ ಎಲ್ಲಾ ಸ್ಪರ್ಧೆಗಳನ್ನು ಮುಂದಕ್ಕೆ ಹಾಕುವುದು ಮತ್ತು ಕೆಲವು ಪಂದ್ಯಗಳಿಂದ ಹಿಂದೆ ಸರಿಯುವುದು ಎನ್ನುವಂತಹಾ ಗಾಳಿ ಮಾತು ಹಬ್ಬಿತ್ತು. ಆದರೆ ಜಿಮ್ಮಿ ಮುರ್ಫಿ ಬಸ್ಬಿ ಚೇತರಿಸಿಕೊಳ್ಳುವವರೆಗೆ ವ್ಯವಸ್ಥಾಪಕರಾಗಿ ಜವಾಬ್ದಾರಿ ತೆಗೆದುಕೊಂಡುದರಿಂದ, ನಂತರವೂ ಕ್ಲಬ್‌ ತಾತ್ಕಾಲಿಕವಾಗಿ ಆಡುವುದನ್ನು ಮುಂದುವರಿಸಿತು. ಅಪಘಾತ ಆದರೂ ನಂತರ ತಂಡವು ಮತ್ತೊಮ್ಮೆ ಕಪ್‌ ಅಂತಿಮ ಪಂದ್ಯವನ್ನು ತಲುಪಿ, ಬೊಲ್ಟನ್‌ ವಾಂಡರರ್ಸ್‌ರವರ ವಿರುದ್ಧ ಸೋತಿದ್ದರು. ಆ ಕ್ರೀಡಾಋತುವಿನ ಕೊನೆಯಲ್ಲಿ ಅಪಘಾತದಲ್ಲಿ ಬಲಿಯಾದವರ ಸ್ಮರಣಾರ್ಥ ಯುನೈಟೆಡ್‌ ಮತ್ತು ಅಂತಿಮ ವಿಜೇತರಾದ ವೊಲ್ವರ್‌ಹ್ಯಾಂಪ್ಟನ್‌ ವಾಂಡರರ್ಸ್‌ ಇಬ್ಬರಿಗೂ 1958–59ರ ಯುರೋಪಿಯನ್‌ ಕಪ್‌ನ್ನು ಸಲ್ಲಿಸಲು ವು ಗೆ ಅವಕಾಶವನ್ನು ನೀಡಿತ್ತು. ಆದರೆ ಇದಕ್ಕೆ ನಿರಾಕರಿಸಿತ್ತು. ಯುನೈಟೆಡ್‌ ಮುಂದಿನ ಕ್ರೀಡಾಋತುವಿನಲ್ಲಿ ವೋಲ್ವ್ಸ್‌‌ರನ್ನು ಬದಿಗೆ ಸರಿಸಲು ಯಶಸ್ವಿಯಾಗಿ ಮ್ಯುನಿಚ್‌ ವಾಯು ದುರಂತದಲ್ಲಿ ಪ್ರಥಮ-ತಂಡದ ಒಂಬತ್ತು ಆಟಗಾರರನ್ನು ಕಳೆದುಕೊಂಡಿದ್ದರೂ ಸಹ ಎರಡನೆಯ ಸ್ಥಾನ ಗಳಿಸುವಲ್ಲಿ ಸಫಲವಾಯಿತು.
ಅಟ್ಕಿನ್ಸನ್‌ರವರನ್ನು ವಜಾಮಾಡಿದ ದಿನವೇ ಅವರ ಹುದ್ದೆಗೆ ಅಬರ್ಡೀನ್‌ನ ಅಲೆಕ್ಸ್‌ ಫರ್ಗ್ಯೂಸನ್‌ರವರನ್ನು ನೇಮಿಸಲಾಯಿತು. ಅವರು ತಮ್ಮೊಂದಿಗೆ ತಮ್ಮ ಸಹಾಯಕ ವ್ಯವಸ್ಥಾಪಕರಾದ ಅರ್ಚಿ ಕ್ನಾಕ್ಸ್‌ರನ್ನು ಕರೆತಂದಿದ್ದರು. ಅವರು ಅಧಿಕಾರ ವಹಿಸಿಕೊಂಡ ನಂತರ ಅಂದರೆ ೮ ನವೆಂಬರ್‌ ೧೯೮೬ರಲ್ಲಿ ನಡೆದ ಮೊದಲ ಪಂದ್ಯದಲ್ಲಿ ಯುನೈಟೆಡ್‌ ತಂಡವು ಆಕ್ಸ್‌ಫರ್ಡ್‌ ಯುನೈಟೆಡ್‌ ತಂಡದ ವಿರುದ್ಧ ೨–೦ ಅಂತರದಲ್ಲಿ ಸೋತಿತು. ಆದಾಗ್ಯೂ ಈ ಅವಧಿಯಲ್ಲಿ ತಂಡವು ಫರ್ಗ್ಯೂಸನ್‌ರವರ ಮಾರ್ಗದರ್ಶನದಲ್ಲಿ ೧೧ನೆಯ ಸ್ಥಾನವನ್ನು ಗಳಿಸಲು ಸಫಲವಾಯಿತು. ಜಾರ್ಜ್‌ ಬೆಸ್ಟ್‌ರ ನಂತರ ಒಂದೇ ಕ್ರೀಡಾಋತುವಿನಲ್ಲಿ ಇಪ್ಪತ್ತು ಲೀಗ್‌ ಗೋಲುಗಳನ್ನು ಗಳಿಸಿದ ಮೊದಲ ಯುನೈಟೆಡ್‌ ತಂಡದ ಆಟಗಾರನಾದ ಬ್ರಿಯಾನ್‌ ಮೆಕ್‌‌ಕ್ಲೈರ್‌ರೊಂದಿಗಿನ ತಂಡವು 1987–88ರ ಕ್ರೀಡಾಋತುವಿನಲ್ಲಿ ಎರಡನೆಯ ಸ್ಥಾನವನ್ನು ಗಳಿಸಿತ್ತು. ಇದು ಕ್ರೀಡಾಪ್ರೇಮಿಗಳಿಗೆ ಸ್ವಲ್ಪ ತಂಡದ ಭವಿಷ್ಯದ ಬಗ್ಗೆ ನಿರೀಕ್ಷೆ ಮೂಡಿತು, ಆದರೆ ೧೯೮೯ರಲ್ಲಿ ೧೧ನೆಯ ಸ್ಥಾನದೊಂದಿಗೆ ತಂಡವು ಸಾಧಾರಣ ಸ್ಥಿತಿಗೆ ಹಿಂದಿರುಗಿತು.
ಮ್ಯಾಂಚೆಸ್ಟರ್‌ ಯುನೈಟೆಡ್‌ ಚಿಹ್ನೆಯನ್ನು ಕೆಲವು ಸಂದರ್ಭಗಳಲ್ಲಿ ಮಾರ್ಪಡಿಸಲಾಗಿದೆ. ಆದರೆ ಮೂಲ ರಚನೆ ಹಾಗೆಯೇ ಉಳಿದಿದೆ. ಲಾಂಛನವನ್ನು ಮ್ಯಾಂಚೆಸ್ಟರ್‌ ನಗರದ ಚಿಹ್ನೆಯಿಂದ ಪಡೆಯಲಾಗಿದೆ. ಕ್ಲಬ್‌ನ ಲಾಂಛನದಲ್ಲಿರುವ ಪಿಶಾಚಿಯನ್ನು ಕ್ಲಬ್‌ನ ಅಡ್ಡಹೆಸರು "ಕೆಂಪು ಪಿಶಾಚಿ"ಗಳಿಂದ ತೆಗೆದುಕೊಳ್ಳಲಾಗಿದೆ. ಕೆಂಪಂಗಿ ಧರಿಸಿದ ಸಾಲ್‌ರ್ಫೋರ್ಡ್‌ ರಗ್ಬಿ ಲೀಗ್‌ಯ ಬಗ್ಗೆ ಉಲ್ಲೇಖಿಸುವುದನ್ನು ಕೇಳಿದ ನಂತರ ಮ್ಯಾಟ್‌ ಬಸ್ಬಿಯವರು ೧೯೬೦ರ ದಶಕದ ಆದಿಯಲ್ಲಿ ಆ ಹೆಸರನ್ನು ಅಳವಡಿಸಿಕೊಂಡರು. ೧೯೬೦ರ ದಶಕದ ಕೊನೆಯಿಂದ ಕ್ಲಬ್‌ನ ಕಾರ್ಯಕ್ರಮಗಳು ಮತ್ತು ಕರವಸ್ತ್ರಗಳಲ್ಲಿ ಪಿಶಾಚಿಯನ್ನು ಸೇರಿಸಿಕೊಳ್ಳಲಾಯಿತಾದರೂ ಅಂತಿಮವಾಗಿ ೧೯೭೦ರಲ್ಲಿ ಕ್ಲಬ್‌ನ ಲಾಂಛನಕ್ಕೆ ವಿಶಿಷ್ಟ ತ್ರಿಶೂಲವನ್ನು ಹಿಡಿದ ಪಿಶಾಚಿಯನ್ನು ಕೊನೆಯದಾಗಿ ಸೇರಿಸಲಾಯಿತು. ೧೯೯೮ರಲ್ಲಿ ಲಾಂಛನವನ್ನು ಮತ್ತೆ ವಿನ್ಯಾಸಗೊಳಿಸಲಾಯಿತು. ಆಗ "ಫುಟ್‌ಬಾಲ್‌ ಕ್ಲಬ್‌"ಎಂಬ ಪದವನ್ನು ತೆಗೆದುಹಾಕಲಾಯಿತು.
೧೯೭೭ರ ಬೇಸಿಗೆಯಲ್ಲಿ ಡೊಚೆರ್ಟಿ ಸ್ಥಾನಕ್ಕೆ ಡೇವ್‌ ಸೆಕ್ಸ್‌ಟನ್‌ರವರನ್ನು ವ್ಯವಸ್ಥಾಪಕರಂತೆ ನೇಮಿಸಲಾಯಿತು. ಅವರು ತುಂಬಾ ರಕ್ಷಣಾತ್ಮಕ ಶೈಲಿಯಲ್ಲಿ ಆಟವನ್ನು ಆಡಿಸಿದರು. ಡೊಚೆರ್ಟಿ ಮತ್ತು ಬಸ್ಬಿಯವರ ಆಕ್ರಮಣಕಾರಿ ಶೈಲಿಯ ಫುಟ್‌ಬಾಲ್‌ಗೆ ಮನಸೋತಿದ್ದ ತಂಡದ ಬೆಂಬಲಿಗರಲ್ಲಿ ಈ ಶೈಲಿಯು ಅಷ್ಟೊಂದು ಜನಪ್ರಿಯವಾಗಲಿಲ್ಲ. ಸೆಕ್ಸ್‌ಟನ್‌ನ ಕಾಲದಲ್ಲಿನ ಪ್ರಮುಖ ಸೇರ್ಪಡೆಗೊಂಡವರೆಂದರೆ ಜೋ ಜೋರ್ಡನ್‌, ಗಾರ್ಡನ್‌ ಮೆಕ್‌‌ಕ್ವೀನ್‌, ಗ್ಯಾರಿ ಬೈಲಿ ಮತ್ತು ರಾಯ್‌ ವಿಲ್ಕಿನ್ಸ್‌. ಆದರೆ ಸೆಕ್ಸ್‌ಟನ್‌ನ ರಕ್ಷಣಾತ್ಮಕ ಶೈಲಿಯು ಅಸ್ಪಷ್ಟತೆಯಿಂದ ಕೂಡಿರುವುದರಿಂದ ಒಮ್ಮೆ ಮಾತ್ರ ಎರಡನೆಯ ಸ್ಥಾನ ಗಳಿಸಲು ಸಫಲವಾಯಿತು ಮತ್ತು ಕಪ್‌ ಅಂತಿಮ ಪಂದ್ಯವನ್ನು ಪ್ರವೇಶಿಸಿ ಅರ್ಸೆನಲ್‌ ತಂಡದಿಂದ ಸೋತಿತು. ಸೆಕ್ಸ್‌ಟನ್‌ರವರು ಹಿಂದಿನ ಏಳು ಪಂದ್ಯಗಳನ್ನು ಗೆದ್ದಿದ್ದರೂ ಸಹ ಈ ಟ್ರೋಫಿಗಳನ್ನು ಸೋತದ್ದರಿಂದ ಅವರನ್ನು ೧೯೮೧ರಲ್ಲಿ ಹುದ್ದೆಯಿಂದ ವಜಾ ಮಾಡಲಾಯಿತು.
೧೯೫೬ರಲ್ಲಿ ಯುನೈಟೆಡ್‌ ಲೀಗ್‌ನ್ನು ಗೆದ್ದಾಗ, ಅವರು ಲೀಗ್‌ನಲ್ಲಿ ಅತಿ ಹೆಚ್ಚಿನ ಸ್ವದೇಶಿ ಹಾಜರಾತಿಯನ್ನು ಹೊಂದಿದ್ದರು. ಆ ದಾಖಲೆಯನ್ನು ಹಿಂದಿನ ಕೆಲವು ವರ್ಷಗಳು ನ್ಯೂಕ್ಯಾಸಲ್‌ ಯುನೈಟೆಡ್‌ ಹೊಂದಿತ್ತು. ೧೯೫೮ರಲ್ಲಿ ನಡೆದ ಮ್ಯುನಿಚ್‌ ವಾಯು ದುರಂತದ ನಂತರ ಯುನೈಟೆಡ್‌ನ್ನು ಹೆಚ್ಚು ಜನರು ಬೆಂಬಲಿಸಲು ಪ್ರಾರಂಭಿಸಿದರು ಮತ್ತು ಹಲವರು ಪಂದ್ಯಗಳನ್ನು ಹೋಗಿ ನೋಡಲು ಪ್ರಾರಂಭಿಸಿದರು. ಈ ಕಾರಣದಿಂದಾಗಿ ಯುನೈಟೆಡ್‌ನ ಬೆಂಬಲಿಗರ ಸಂಖ್ಯೆ ಹೆಚ್ಚಾಯಿತು ಮತ್ತು ಅದರ ನಂತರ ಪ್ರತಿ ಅವಧಿಯಲ್ಲಿ ಹೆಚ್ಚಿನ ಇಂಗ್ಲೀಷ್‌ ಫುಟ್‌ಬಾಲ್‌ಗಳಲ್ಲಿ ಮತ್ತು 1974–75ರಲ್ಲಿ ಎರಡನೆಯ ವಿಭಾಗದಲ್ಲಿಯಾದರೂ ಸಹ ಯುನೈಟೆಡ್‌ ಅತಿ ಹೆಚ್ಚು ಹಾಜರಾತಿಯನ್ನು ಹೊಂದಿತ್ತು. ಆದರೂ ಓಲ್ಡ್‌ ಟ್ರ್ಯಾಫೋರ್ಡ್‌ನಲ್ಲಿ ಪ್ರಮುಖ ನಿರ್ಮಾಣ ಪ್ರಗತಿಯಲ್ಲಿದ್ದುದರಿಂದ ಎರಡು ಕ್ರೀಡಾಋತುಗಳಲ್ಲಿ ಲೀಗ್‌ ಅತಿ ಹೆಚ್ಚು ಹಾಜರಾತಿಯನ್ನು ಹೊಂದಿರಲಿಲ್ಲ.
ಬಸ್ಬಿಯವರು ಹುದ್ದೆ ತ್ಯಜಿಸಿದ್ದರಿಂದ ಯುನೈಟೆಡ್‌‌ ಕ್ಲಬ್‌ ತುಂಬಾ ಕಷ್ಟಪಟ್ಟಿತು ಮತ್ತು 1969–70ರ ಕ್ರೀಡಾಋತುವಿನಲ್ಲಿ ವಿಲ್ಫ್‌ ಮೆಕ್‌‌ಗಿನ್ನೆಸ್‌‌ರ ತರಬೇತಿಯಡಿ ತಂಡವು ನಿರಾಶಾದಾಯಕ ಎಂಟನೆ ಸ್ಥಾನ ಗಳಿಸಿತು ಮತ್ತು 1970–71ರ ಕ್ರೀಡಾಋತುವಿನಲ್ಲೂ ಅದೇ ಪ್ರದರ್ಶನ ಮುಂದುವರೆದದ್ದರಿಂದ ಮೆಕ್‌‌ಗಿನ್ನೆಸ್‌‌‌ರವರನ್ನು ಮೀಸಲು ತರಬೇತುದಾರರ ಸ್ಥಾನಕ್ಕೆ ಹಿಂಬಡ್ತಿ ನೀಡಲಾಯಿತು. ಬಸ್ಬಿಯವರು ಹುದ್ದೆಗೆ ಮರಳಿದರಾದರೂ ಅವರು ಕ್ಲಬ್‌ನಲ್ಲಿದ್ದದ್ದು ಕೇವಲ ಆರು ತಿಂಗಳು ಮಾತ್ರ. ಇದರಿಂದ ಬಸ್ಬಿಯ ಮಾರ್ಗದರ್ಶನದೊಂದಿಗೆ ಉತ್ತಮ ಫಲಿತಾಂಶ ದೊರೆಯಿತು. ಆದರೆ ಅವರು ಕೊನೆಯ ಬಾರಿ ೧೯೭೧ರ ಬೇಸಿಗೆಯಲ್ಲಿ ಕ್ಲಬ್‌ ಬಿಟ್ಟುಹೋದರು. ಅದೇ ಸಮಯದಲ್ಲಿ ಯುನೈಟೆಡ್‌ ನಾಬ್ಬಿ ಸ್ಟಿಲ್ಸ್‌ ಮತ್ತು ಪ್ಯಾಟ್‌ ಕ್ರೆರಾಂಡ್‌ರವರಂತಹ ಹಲವು ಪ್ರಸಿದ್ಧ ಆಟಗಾರನ್ನು ಕಳೆದುಕೊಂಡಿತು.
ಮುಂದಿನ ಹತ್ತು ವರ್ಷಗಳು ನಿಧಾನವಾಗಿ ಅವನತಿಯತ್ತಾ ಸಾಗಿದ ಕ್ಲಬ್‌ ೧೯೨೨ರಲ್ಲಿ ಎರಡನೆ ವಿಭಾಗಕ್ಕೆ ಇಳಿಯಿತು. ೧೯೨೫ರಲ್ಲಿ ಮತ್ತೆ ಕ್ಲಬ್‌ಗೆ ಪ್ರೋತ್ಸಾಹ ನೀಡಲಾಯಿತು. ಆದರೆ ಹಿಂದಿನ ಸಾಧನೆಯ ಮೇಲ್ಮಟ್ಟದ ಅರ್ಧದಷ್ಟನ್ನು ಸಂಪಾದಿಸಲೂ ಕಷ್ಟವಾಯಿತು ಮತ್ತು ೧೯೩೧ರಲ್ಲಿ ಮತ್ತೆ ಅವನತಿ ಕಂಡಿತು. ಎರಡನೆ ವಿಶ್ವಸಮರಕ್ಕೆ ಎಂಟು ವರ್ಷ ಹಿಂದೆ, ೧೯೩೪ರಲ್ಲಿ ಎರಡನೆಯ ವಿಭಾಗದಲ್ಲಿ ಹಿಂದೆಂದಿಗಿಂತಲೂ ಕಡಿಮೆ ಅಂದರೆ ೨೦ರ ಸ್ಥಾನಕ್ಕೆ ಬಂದ ಕ್ಲಬ್‌ ಹೆಚ್ಚು ಕಡಿಮೆ ಯೊ-ಯೊ ಕ್ಲಬ್‌ನಂತೆ ಆಗತೊಡಗಿತು. ಎರಡನೆಯ ವಿಶ್ವಸಮರದ ಮುಂಚಿನ ಉಪಾಂತ ಕ್ರೀಡಾಋತುವಿನಲ್ಲಿ ಕ್ಲಬ್‌ನ್ನು ಪ್ರೋತ್ಸಾಹಿಸಲಾಯಿತಾದರೂ ಮತ್ತೊಮ್ಮೆ ಅವನತಿಯನ್ನು ಕಂಡಿತು. ಯುದ್ಧದ ನಂತರ ಅಂದರೆ 1938–39ರ ಅವಧಿಯಲ್ಲಿ ೧೪ನೇ ಸ್ಥಾನವನ್ನು ಗಳಿಸುವುದರ ಮೂಲಕ ತಮ್ಮ ಅಗ್ರಸ್ಥಾನವನ್ನು ಖಚಿತಪಡಿಸಿಕೊಂಡರು.
ಕ್ಲಬ್‌ ಮೊದಲಿಗೆ ಆರಂಭವಾದಾಗ, ನ್ಯೂಟನ್‌ ಹೀತ್‌ನ ಜನರು ಸ್ಥಳೀಯ ಕ್ರೀಡೆಗಳನ್ನು ನ್ಯೂಟನ್‌ ಹೀತ್‌ನಲ್ಲಿನ ನಾರ್ತ್‌ ‌ರೋಡ್‌ನಲ್ಲಿದ್ದ ಸಣ್ಣ ಮೈದಾನದಲ್ಲಿ ಆಡುತ್ತಿದ್ದರು. ಆದಾಗ್ಯೂ, ಅಲ್ಲಿಗೆ ಭೇಟಿ ನೀಡುತ್ತಿದ್ದ ತಂಡಗಳು "ಒಂದೆಡೆ ಜೌಗು ಪ್ರದೇಶ, ಇನ್ನೊಂದೆಡೆ ಕಲ್ಲುಗಣಿ/ಕ್ವಾರಿ ಮಾದರಿಯ ಕಲ್ಲುಗಳೇ ತುಂಬಿರುವ" ಮೈದಾನದ ಸ್ಥಿತಿ ಬಗ್ಗೆ ದೂರುತ್ತಿದ್ದರು. ಓಲ್ಡ್‌ಹ್ಯಾಂ ರೋಡ್‌ನಲ್ಲಿದ್ದ ತ್ರೀ ಕ್ರೌನ್ಸ್‌ ಪಬ್‌ನಿಂದ ನಡಿಗೆಯಲ್ಲಿ ಹತ್ತು ನಿಮಿಷ ದೂರವಿದ್ದ ಬಟ್ಟೆ ಬದಲಾಯಿಸುವ ಕೊಠಡಿಗಳೂ ಸಹಾ ಹೇಳಿಕೊಳ್ಳುವಷ್ಟು ಉತ್ತಮ ಸ್ಥಿತಿಯಲ್ಲಿರಲಿಲ್ಲ. ಆ ಕೊಠಡಿಗಳನ್ನು ನಂತರ ಓಲ್ಡ್‌ಹ್ಯಾಂ ರೋಡ್‌ನಲ್ಲೇ ಇದ್ದ ಶಿಯರ್ಸ್‌ ಹೋಟೆಲ್‌ಗೆ ಸ್ಥಳಾಂತರಿಸಲಾಯಿತಾದರೂ, ಫುಟ್‌ಬಾಲ್‌ ಲೀಗ್‌ನಲ್ಲಿ ಮುಂದುವರಿಯಬೇಕೆಂದರೆ ಬದಲಾವಣೆಗಳಾಗಬೇಕಾದ ಅಗತ್ಯವಿತ್ತು.
ಆ ಕ್ರೀಡಾಋತುವಿನ ಕೊನೆಯಲ್ಲಿ ಟ್ರ್ಯಾನ್ಮರ್‌ ರೋವರ್ಸ್‌ನಿಂದ ಬಂದಿದ್ದ ಯುವಕ ಸ್ಟೀವ್‌ ಕೊಪೆಲ್ಲ್‌ರವರೊಂದಿಗೆ ನಡೆಸಿದ ಮೊದಲ ಪ್ರಯತ್ನದಲ್ಲಿ ಪ್ರೋತ್ಸಾಹಕ ಪಂದ್ಯ ಗೆದ್ದಿತು. ಈ ಪಂದ್ಯವು ಕೊಪೆಲ್ಲ್‌ರವರಿಗೆ ತನ್ನ ಮೊದಲ ಪಂದ್ಯವಾಗಿತ್ತು. ತಂಡವು ೧೯೭೬ರಲ್ಲಿ ಕಪ್‌ ಅಂತಿಮ ಪಂದ್ಯವನ್ನು ತಲುಪಿತಾದರೂ ಸೌತಾಂಪ್ಟನ್‌ ವಿರುದ್ಧ ತಂಡ ಸೋತಿತು. ೧೯೭೭ರಲ್ಲಿ ತಂಡವು ಲಿವರ್‌ಪೂಲ್‌ನ ಎದುರು ೨–೧ರ ಅಂತರದಲ್ಲಿ ಜಯಗಳಿಸಿ ಮತ್ತೆ ಅಂತಿಮ ಪಂದ್ಯಕ್ಕೆ ಪ್ರವೇಶಿಸಿತು. ಈ ಯಶಸ್ಸು ಮತ್ತು ಅವರ ಬೆಂಬಲಿಗರೊಂದಿಗೆ ಜನಪ್ರಿಯತೆಯಿದ್ದರೂ ಸಹ ಡೊಚೆರ್ಟಿಯವರಿಗೆ ಭೌತಚಿಕಿತ್ಸಕನ ಹೆಂಡತಿಯೊಂದಿಗೆ ಸಂಬಂಧವಿದ್ದುದು ದೃಢಪಟ್ಟಾಗ ಅಂತಿಮ ಪಂದ್ಯದ ನಂತರದ ಕೆಲದಿನಗಳಲ್ಲೇ ಅವರನ್ನು ವಜಾಮಾಡಲಾಯಿತು.
೧೯೯೦ರ ಕೊನೆಯವರೆಗೂ ಈ ಕ್ಲಬ್‌ ತನ್ನ ಅತಿ ಹೆಚ್ಚು ಆದಾಯದಿಂದ ಇತರೆಲ್ಲಾ ಫುಟ್‌ಬಾಲ್‌ ಕ್ಲಬ್‌ಗಳಿಗಿಂತ ಅತ್ಯಂತ ಶ್ರೀಮಂತ ಫುಟ್‌ಬಾಲ್‌ ಕ್ಲಬ್‌ ಆಗಿತ್ತು. ಪ್ರಸ್ತುತವಾಗಿ ಈ ಕ್ಲಬ್‌ ಏಪ್ರಿಲ್‌ ೨೦೦೯ ರ ಅಂಕಿಅಂಶದ ಪ್ರಕಾರ ಸುಮಾರು £೧.೧೩೬ ಶತಕೋಟಿ ಮೌಲ್ಯದ ಆಸ್ತಿಯೊಂದಿಗೆ ಜಗತ್ತಿನ ಅತಿ ಶ್ರೀಮಂತ ಮತ್ತು ಮೌಲ್ಯಯುತ ಕ್ಲಬ್‌ ಆಗಿದೆ. ಮ್ಯಾಂಚೆಸ್ಟರ್‌ ಯುನೈಟೆಡ್‌ ಯುರೋಪ್‌ನ ಪ್ರಮುಖ ಫುಟ್‌ಬಾಲ್‌ ಕ್ಲಬ್‌ ಗಳ ಸಮೂಹವಾಗಿದ್ದ ಪ್ರಸ್ತುತ ಅಸ್ತಿತ್ವದಲ್ಲಿಲ್ಲದ -14ರನ್ನು ಸ್ಥಾಪಿಸಿತ್ತಲ್ಲದೆ, ಪ್ರಸ್ತುತ ಅದರ ಮುಂದುವರೆದ ರೂಪವಾದ ಯುರೋಪಿಯನ್‌ ಕ್ಲಬ್‌ ಅಸೋಸಿಯೇಷನ್‌ ಅನ್ನೂ ಸಹಾ ಸ್ಥಾಪನೆ ಮಾಡಿತ್ತು.
ಮ್ಯಾಂಚೆಸ್ಟರ್‌ ಯುನೈಟೆಡ್‌ ಫುಟ್‌ಬಾಲ್‌ ಕ್ಲಬ್‌ ಇಂಗ್ಲೀಷ್‌ ಫುಟ್‌ಬಾಲ್‌ ಕ್ಲಬ್‌ ಆಗಿದೆ. ಇದರ ಮೂಲವು ಗ್ರೇಟರ್‌ ಮ್ಯಾಂಚೆಸ್ಟರ್‌ನ ಟ್ರ್ಯಾಫೋರ್ಡ್‌ನಲ್ಲಿನ ಓಲ್ಡ್‌ ಟ್ರ್ಯಾಫೋರ್ಡ್‌ನಲ್ಲಿದೆ ಮತ್ತು ಇದು ವಿಶ್ವದ ಜನಪ್ರಿಯ ಫುಟ್‌ಬಾಲ್‌ ಕ್ಲಬ್‌ಗಳಲ್ಲಿ ಒಂದಾಗಿದೆ. ಈ ಕ್ಲಬ್ ೧೯೯೨ರಲ್ಲಿ ಸ್ಥಾಪಿತವಾದ ‌ಪ್ರೀಮಿಯರ್‌ ಲೀಗ್‌ನ ಸ್ಥಾಪಕ ಸದಸ್ಯವಾಗಿರುವುದರೊಂದಿಗೆ ೧೯೭೪–೭೫ರ ನಡುವಿನ ಕ್ರೀಡಾಋತುವನ್ನು ಹೊರತುಪಡಿಸಿ, ೧೯೩೮ರಿಂದ ಇಂಗ್ಲೀಷ್‌ ಫುಟ್‌ಬಾಲ್‌ನ ಅಗ್ರಶ್ರೇಣಿಯಲ್ಲಿ ಆಡಿತ್ತು. 1964–65 ರಿಂದ ಆರು ಕ್ರೀಡಾಋತುಗಳಲ್ಲಿ ಕ್ಲಬ್‌ನ ಸರಾಸರಿ ಹಾಜರಾತಿಗಳು ಇತರ ಎಲ್ಲಾ ಇಂಗ್ಲೀಷ್‌ ಫುಟ್‌ಬಾಲ್‌ ತಂಡಗಳಿಗಿಂತ ಹೆಚ್ಚಾಗಿತ್ತು.
ಎರಡನೆಯ ಮಹಾಯುದ್ಧದ ಮೊದಲು ಸಮಯ, ವೆಚ್ಚ, ಮತ್ತು ಜನಸಂಖ್ಯೆಗೆ ತಕ್ಕ ಕಾರುಗಳ ಕೊರತೆಯಂತಹ ಸಂಚಾರ ಇತಿಮಿತಿಗಳ ಕಾರಣದಿಂದ ಕೆಲವೇ ಇಂಗ್ಲೀಷ್‌ ಫುಟ್‌ಬಾಲ್‌ ಬೆಂಬಲಿಗರು ವಿದೇಶಿ ಪಂದ್ಯಗಳಿಗೆ ಹೋಗುತ್ತಿದ್ದರು. ಸಿಟಿ ಮತ್ತು ಯುನೈಟೆಡ್‌ ಶನಿವಾರಗಳಲ್ಲಿ ಸ್ವದೇಶಿ ಪಂದ್ಯಗಳನ್ನು ಆಡುತ್ತಿತ್ತು. ಹಲವು ಮ್ಯಾನ್‌ಕುನಿಯರು ಒಂದು ವಾರ ಯುನೈಟೆಡ್‌ನ ಪಂದ್ಯವನ್ನು, ಇನ್ನೊಂದು ವಾರ ಸಿಟಿಯ ಪಂದ್ಯವನ್ನು ವೀಕ್ಷಿಸುತ್ತಿದ್ದರು. ಆದರೆ ಯುದ್ಧದ ನಂತರ ಶತ್ರುತ್ವ ಬಲವಾಯಿತು. ಇದರಿಂದ ಬೆಂಬಲಿಗರು ಒಂದು ತಂಡವನ್ನು ಪ್ರತ್ಯೇಕವಾಗಿ ಅನುಸರಿಸಲು ಸಾಧ್ಯವಾಯಿತು.
೧೯೦೨ರಲ್ಲಿ ಕ್ಲಬ್‌ ಹೆಚ್ಚುಕಡಿಮೆ ದಿವಾಳಿನಂಚಿಗೆ ತಲುಪಿತು ಹಾಗೂ ಅದರ ದಿವಾಳಿತನದಿಂದಾಗಿ ಕೋರ್ಟ್‌ ಆದೇಶದ ಮೇರೆಗೆ ಬ್ಯಾಂಕ್‌ ಸ್ಟ್ರೀಟ್‌ ಮೈದಾನವನ್ನು ಮುಚ್ಚಲಾಯಿತು. ಬ್ರಿಸ್ಟಾಲ್‌ ಸಿಟಿಯಲ್ಲಿ ನಡೆಯಲಿದ್ದ ಕ್ಲಬ್‌ನ ಪರಾಂಗಣ ಪಂದ್ಯಕ್ಕೆ ಕ್ಲಬ್‌ ಕೊಡಬೇಕಾದ ಹಣವನ್ನು ಹಾಗೂ ಹೀಗೂ ಹೊಂದಿಸಲು ಶಕ್ತರಾದ ನಾಯಕ ಹ್ಯಾರಿ ಸ್ಟಾಫರ್ಡ್‌ ಅಂತಿಮ ಗಳಿಗೆಯಲ್ಲಿ ಕ್ಲಬ್‌ಅನ್ನು ಉಳಿಸಿಕೊಂಡರು. ಬ್ಲಾಕ್‌ಪೂಲ್‌ನ ವಿರುದ್ಧದ ಸ್ಥಳೀಯ ಪಂದ್ಯಕ್ಕಾಗಿ ನೆರೆಯ ಹರ್ಪರ್‌ಹೇನಲ್ಲಿ ತಾತ್ಕಾಲಿಕ ಮೈದಾನವನ್ನು ಕಂಡುಕೊಂಡರು.
ಕಾರ್ಯನಿರ್ವಾಹಕ-ಅಲ್ಲದ ನಿರ್ದೇಶಕರು: ಬ್ರಿಯಾನ್‌ ಗ್ಲೇಜರ್‌ , ಕೆವಿನ್‌ ಗ್ಲೇಜರ್‌ , ಎಡ್‌ವರ್ಡ್‌ ಗ್ಲೇಜರ್‌ ಮತ್ತು ಡರ್ಸಿ ಗ್ಲೇಜರ್‌
ಮ್ಯಾಂಚೆಸ್ಟರ್‌ ಪೋಸ್ಟಲ್‌ ಜಿಲ್ಲೆಗಳಲ್ಲಿ ಯುನೈಟೆಡ್‌ ಹೆಚ್ಚಿನ ಸಂಖ್ಯೆಯ ಕ್ರೀಡಾಋತುವಿನ ಟಿಕೆಟ್‌ ಖರೀದಿದಾರರನ್ನು ಹೊಂದಿದ್ದಾಗ, ಮ್ಯಾಂಚೆಸ್ಟರ್‌ ಸಿಟಿಯು ತನ್ನ ಪ್ರದೇಶದಲ್ಲೇ ಅತಿ ಹೆಚ್ಚಿನ ಕ್ರೀಡಾಋತು ಟಿಕೆಟ್‌ ಖರೀದಿದಾರರನ್ನು ಹೊಂದಿದ ಸ್ಥಳವೆಂಬ ಹೆಗ್ಗಳಿಕೆ ಗಳಿಸಿತ್ತು ಎಂದು ನೀವು ಮ್ಯಾಂಚೆಸ್ಟರ್‌ನಿಂದ ಬಂದಿರುವಿರಾ?
ರಾನ್‌ ಅಟ್ಕಿನ್ಸನ್‌ ನ ನಿರ್ಗಮನದ ನಂತರ ಆಬರ್ಡೀನ್‌ನವರಾದ ಅಲೆಕ್ಸ್‌ ಫರ್ಗ್ಯೂಸನ್‌ ೬ ನವೆಂಬರ್‌ ೧೯೮೬ರಲ್ಲಿ ಕ್ಲಬ್‌ನ ವ್ಯವಸ್ಥಾಪಕರಾಗಿ ಸೇರಿದರು. ಕ್ಲಬ್‌ನ ಪ್ರಸ್ತುತ ನಾಯಕನಾದ ಗ್ಯಾರಿ ನೆವಿಲ್ಲೆರವರು ರಾಯ್‌ ಕೀನೆ‌ರವರ ನಂತರ ೨೦೦೫ ರ ನವೆಂಬರ್‌ರಿಂದ ತಂಡವನ್ನು ಮುನ್ನಡೆಸುತ್ತಿದ್ದಾರೆ.
ನಿರ್ದೇಶಕರು: ಡೇವಿಡ್‌ ಗಿಲ್‌, ಮೈಕೆಲ್‌ ಎಡೆಲ್ಸನ್‌, ಸರ್‌ ಬಾಬ್ಬಿ ಚಾರ್ಲ್ಟನ್‌, ಮೌರಿಸ್‌ ವಾಟ್ಕಿನ್ಸ್‌
ಮಾಜಿ ಆಟಗಾರರ ಬಗೆಗಿನ ವಿವರಗಳಿಗಾಗಿ, ಮ್ಯಾಂಚೆಸ್ಟರ್‌ ಯುನೈಟೆಡ್‌ . ಆಟಗಾರರ ಪಟ್ಟಿಯಲ್ಲಿ ವರ್ಗ:ಮ್ಯಾಂಚೆಸ್ಟರ್‌ ಯುನೈಟೆಡ್‌ . ಆಟಗಾರರು ವಿಭಾಗವನ್ನು ನೋಡಿ.
೨೯ ಆಗಸ್ಟ್‌ ೨೦೦೯ರಲ್ಲಿ ಆಡಿದ ಆಟದವರೆಗೆ ಮತ್ತು ಅಧಿಕೃತ ಅಂಕಿಅಂಶ ವೆಬ್‌ಸೈಟ್‌ ಪ್ರಕಾರ. ದಪ್ಪಕ್ಷರದಲ್ಲಿರುವ ಆಟಗಾರರು ಈಗಲೂ ಮ್ಯಾಂಚೆಸ್ಟರ್‌ ಯುನೈಟೆಡ್‌ ಪರ ಆಡುತ್ತಿದ್ದಾರೆ.
ಮ್ಯಾಂಚೆಸ್ಟರ್‌ ಯುನೈಟೆಡ್‌ ಪರ ಆಡುತ್ತಿರುವಾಗ ಈ ಕೆಳಗಿನ ಆಟಗಾರರು ಕ್ಲಬ್‌ನ ವರ್ಷದ ಫುಟ್‌ಬಾಲ್‌ ಆಟಗಾರ‌ ಪ್ರಶಸ್ತಿಯನ್ನು ಗೆದ್ದಿದ್ದರು:
ಮ್ಯಾಂಚೆಸ್ಟರ್‌ ಯುನೈಟೆಡ್‌ ಪರ ಆಡುತ್ತಿರುವಾಗ ಈ ಕೆಳಗಿನ ಆಟಗಾರರು ವರ್ಷದ ವಿಶ್ವ ಆಟಗಾರ ಪ್ರಶಸ್ತಿಯನ್ನು ಗೆದ್ದಿದ್ದರು:
ಮ್ಯಾಂಚೆಸ್ಟರ್‌ ಯುನೈಟೆಡ್‌ ಪರ ಆಡುತ್ತಿರುವಾಗ ಈ ಕೆಳಗಿನ ಆಟಗಾರರು ಯುರೋಪಿಯನ್‌ ಗೋಲ್ಡನ್‌ ಷೂವನ್ನು ಗೆದ್ದಿದ್ದರು:
ಮ್ಯಾಂಚೆಸ್ಟರ್‌ ಯುನೈಟೆಡ್‌ ಪರ ಆಡುತ್ತಿರುವಾಗ ಈ ಕೆಳಗಿನ ಆಟಗಾರರು ಬಾಲ್ಲೋನ್‌ ಡಿ'ಓರ್‌ ಗೆದ್ದಿದ್ದರು:
ವಿಜ್ಞಾನ, ತಂತ್ರಜ್ಞಾನ ಮತ್ತು ಉದ್ಯೋಗ ಈ ಕ್ಷೇತ್ರಗಳಲ್ಲಿ ಆಗಿರುವ ಪ್ರಗತಿಯನ್ನು ಪ್ರತಿನಿಧಿಸುವಂಥ ಚಾರಿತ್ರಿಕ ವಸ್ತುಗಳ ಸಂಗ್ರಹ, ರಕ್ಷಣೆ ಮತ್ತು ಪಾಲನೆ.
ಉದ್ಯೋಗ ಮತ್ತು ಮಾನವ ಕಲ್ಯಾಣ ಕಾರ್ಯಕ್ಕೆ ಸಂಬಂಧಿಸಿದ ವೈಜ್ಞಾನಿಕ ಮತ್ತು ತಾಂತ್ರಿಕ ಕ್ಷೇತ್ರದಲ್ಲಿ ಆಗಿರುವ ಬೆಳೆವಣಿಗೆಯನ್ನು ಸೂಚಿಸುವುದು.
ವಿದ್ಯಾರ್ಥಿಗಳು ಹಾಗೂ ಜನಸಾಮಾನ್ಯರ ಉಪಯೋಗಕ್ಕಾಗಿ ವಿಜ್ಞಾನ ಮತ್ತು ತಂತ್ರಜ್ಞಾನವನ್ನು ಜನಪ್ರಿಯಗೊಳಿಸುವುದು.
ಶಾಲಾಕಾಲೇಜುಗಳಲ್ಲಿ ನೀಡಿರುವ ವಿಜ್ಞಾನ ಶಿಕ್ಷಣಕ್ಕೆ ಪೂರಕವಾಗುವಂತೆ ಪ್ರಸಾರ ವ್ಯವಸ್ಥೆ ಮಾಡುವುದು.
ವಿದ್ಯಾರ್ಥಿಗಳಿಗೆ ವಿಜ್ಞಾನ ಶಿಕ್ಷಣವನ್ನು ಪರಿಣಾಮಕಾರಿಯಾಗಿ ನೀಡಲು ವೈಜ್ಞಾನಿಕ ಪಾಠೋಪಕರಣಗಳನ್ನು ಉತ್ತಮಪಡಿಸುವುದಕ್ಕೂ ಬಳಸುವುದಕ್ಕೂ ಅಧ್ಯಾಪಕರಿಗೆ ತರಬೇತು ನೀಡುವುದು.
ಶಾಲಾಕಾಲೇಜುಗಳಲ್ಲೂ ಇತರ ಸಂಸ್ಥೆಗಳಲ್ಲೂ ವಿಜ್ಞಾನ ವಸ್ತು ಸಂಗ್ರಹಾಲಯಗಳ ಸ್ಥಾಪನೆಗೆ ಎಲ್ಲ ರೀತಿಯ ಅನುಕೂಲಗಳನ್ನು ಒದಗಿಸುವುದು ಮತ್ತು ವಸ್ತುಸಂಗ್ರಹಾಲಯದ ಕಾರ್ಯಸಿಬ್ಬಂದಿಗೆ ತರಬೇತು ನೀಡುವುದು.
ಭಾರತಕ್ಕೆ ಸಂಬಂಧಿಸಿದಂತೆ ವಿಜ್ಞಾನ ಮತ್ತು ತಂತ್ರಶಾಸ್ತ್ರದ ಇತಿಹಾಸವನ್ನು ಕುರಿತಂತೆ ಸಂಶೋಧನೆ ನಡೆಸುವುದು.
ವಿಜ್ಞಾನ ಶಿಕ್ಷಣವನ್ನು ಉತ್ತಮಪಡಿಸಲು ಆ ಕಾರ್ಯಕ್ಕೆ ಬೇಕಾದ ಸಲಕರಣೆಗಳನ್ನು ಪೀಠೋಪಕರಣಗಳನ್ನು ನಿಯೋಜಿಸಿ ತಯಾರಿಸುವುದು.
ವಿಶ್ವೇಶ್ವರಯ್ಯ ಕೈಗಾರಿಕಾ ಮತ್ತು ತಾಂತ್ರಿಕ ವಸ್ತುಸಂಗ್ರಹಾಲಯವು ಬೆಂಗಳೂರಿನ ಒಂದು ಪ್ರಮುಖ ಪ್ರವಾಸಿ ಸ್ಥಳ ಹಾಗು ಭಾರತದ ಅತ್ಯುನ್ನತ ವಸ್ತುಸಂಗ್ರಹಾಲಯಗಳಲ್ಲಿ ಒಂದು. ಇದು ಭಾರತ ಸರ್ಕಾರದ 'ರಾಷ್ಟ್ರೀಯ ವೈಜ್ಞಾನಿಕ ಸಂಗ್ರಹಾಲಯಗಳ ಸಭಾ'ಗೆ ಸೇರಿದೆ. ಭಾರತ ಸರ್ಕಾರದ ಔದ್ಯೋಗಿಕ ಮತ್ತು ವೈಜ್ಞಾನಿಕ ಸಂಶೋಧನ ಮಂಡಲಿ ಆರಂಭಿಸಿದ ಎರಡು ವಸ್ತುಸಂಗ್ರಹಾಲಯಗಳಲ್ಲಿ ಇದು ಒಂದು. 1962ರಲ್ಲಿ ಇದನ್ನು ಮಂಡಲಿ ತನ್ನ ಸ್ವಾಧೀನಕ್ಕೆ ತೆಗೆದುಕೊಂಡಿತು. ಬೆಂಗಳೂರಿನ ಕಸ್ತೂರ್ಬಾ ರಸ್ತೆಯಲ್ಲಿ ಈ ಸಂಗ್ರಹಾಲಯದ ಕಟ್ಟಡವು ನಿಂತಿದೆ. ಕಬ್ಬನ್ ಉದ್ಯಾನವನ್ನು ಸೇರಿದಂತಯೇ ಇದೆ. ವಿಶ್ವೇಶ್ವರಯ್ಯರವರ ಜನ್ಮ ಶತಾಬ್ದಿ ಆಚರಣೆಯ ಅಂಗವಾಗಿ ೧೯೬೨ ಇಸವಿಯಲ್ಲಿ ಇದನ್ನು ಸ್ಥಾಪಿಸಲಾಯಿತು. ಅಂದಿನಿಂದ ಇಲ್ಲಿಯವರಗೆ ಈ ಸಂಗ್ರಹಾಲಯವು ಮಕ್ಕಳ ಶಿಕ್ಷಣ ಪ್ರವಾಸಗಳಿಗೆ ನೆರವಾಗಿದೆ. ಪ್ರತಿ ವರುಷ ಈ ಸಂಗ್ರಹಾಲಯಕ್ಕೆ ಹತ್ತು ಲಕ್ಷ ಜನ ಬರುತ್ತಾರೆ ಎಂದು ಹೇಳಲಾಗಿದೆ.
ಈ ಕಟ್ಟಡವನ್ನು ಕಬ್ಬನ್ ಪಾರ್ಕ್ ನ ೪೦೦೦ ಮೀ ಚದರಡಿ ಪ್ರದೇಶದಲ್ಲಿ ನಿರ್ಮಿಸಲಾಯಿತು. ವಿವಿಧ ವೈಜ್ಞಾನಿಕ ಪ್ರಯೋಗಗಳನ್ನು ಮತ್ತು ಎಂಜಿನ್‍ಗಳನ್ನು ಇದು ಒಳಗೊಂಡಿದೆ. ಭಾರತದ ಮೊದಲ ಪ್ರಧಾನಿ, ಪಂಡಿತ್ ಜವಾಹರಲಾಲ್ ನೆಹರೂ ರವರು ೧೪ನೇ ಜುಲೈ ೧೯೬೨ ರಂದು ಇದನ್ನು ಪ್ರಾರಂಭಿಸಿದರು. ಈ ಸಂಗ್ರಹಾಲಯದಲ್ಲಿ ನಾಲ್ಕು ವ್ಯವಸ್ಥಾವೇದಿಕೆಗಳಿವೆ : 1 ಎಲೆಕ್ಟ್ರೋಟೆಕ್ನಿಕ್, 2 ಮೋಟೀವ್ ಪವರ್, 3 ಪಾಪ್ಯುಲರ್ ಸೈನ್ಸ್, 4 ಟಿಂಬರ್ ಅಂಡ್ ಪೇಪರ್. ಈ ಸಂಸ್ಥೆ ಸಂಚಾರ ಸಂಗ್ರಹಾಲಯವನ್ನು ವ್ಯವಸ್ಥೆಗೊಳಿಸಿ ರಾಜ್ಯದ ವಿವಿಧ ಭಾಗಗಳಲ್ಲಿ ಪ್ರದರ್ಶನ ಏರ್ಪಡಿಸುತ್ತದೆ. ಸಂಗ್ರಹಾಲಯದ ಮೊದಲ ಗ್ಯಾಲರಿ 'ಎಲೆಕ್ಟ್ರಿಸಿಟಿ' ವಿಷಯದ ಮೇಲೆ ಸಾರ್ವಜನಿಕರಿಗೆ ೨೭ ಜುಲೈ ೧೯೬೫ ರಂದು ತೆರೆಯಲಾಯಿತು.
ಮೇಲಿನ ಉದ್ದೇಶಗಳಿಗನುಗುಣವಾಗಿ ಈ ಸಂಗ್ರಹಾಲಯ ಕರ್ನಾಟಕದ ಬೇರೆ ಬೇರೆ ವಿಭಾಗಗಳಲ್ಲಿ ಪ್ರದರ್ಶನಗಳನ್ನು ಏರ್ಪಡಿಸಿ ವಿದ್ಯಾರ್ಥಿಗಳಿಗೂ ಅಧ್ಯಾಪಕರಿಗೂ ಜನಸಾಮಾನ್ಯರಿಗೂ ವಿಜ್ಞಾನದ ಪ್ರಗತಿಯ ಬಗ್ಗೆ ಪರಿಚಯ ಮಾಡಿಕೊಡುತ್ತಿದೆ. ಶಾಲಾಕಾಲೇಜುಗಳಲ್ಲಿ ವಿಜ್ಞಾನಶಿಕ್ಷಣವನ್ನು ಸಂವರ್ಧಿಸಲು ಈ ಸಂಗ್ರಹಾಲಯ ಕಾರ್ಯಕ್ರಮ ಗಳನ್ನು ಹಾಕಿಕೊಂಡಿದೆ.
ಮಧ್ಯಯುಗದಲ್ಲಿ ಯುರೋಪ್‌ನಾದ್ಯಂತ, ಅದರಲ್ಲೂ ವಿಶೇಷವಾಗಿ ಇಂಗ್ಲೆಂಡ್‌‌ ನಲ್ಲಿ ವಾರ್ಷಿಕ ಷ್ರೋವ್‌ಟೈಡ್‌ ಫುಟ್‌ಬಾಲ್‌ ಪಂದ್ಯಗಳು ಜನಪ್ರಿಯತೆಯ ಉತ್ತುಂಗ ತಲುಪಿದ್ದವು. ಇಂಗ್ಲೆಂಡ್‌‌ನಲ್ಲಿ ಆಡುವ ಈ ಆಟವು ರೋಮನ್‌ ಆಕ್ರಮಣದ ಸಮಯದಲ್ಲಿ ಅಲ್ಲಿಗೆ ಬಂದಿರಬಹುದು.
ಆದರೆ ತೊಂಬತ್ತನೇ ಶತಮಾನದ ಹಿಸ್ಟರಿಯಾ ಬ್ರಿಟನಮ್‌ನಲ್ಲಿ ಹುಡುಗರು "ಚೆಂಡಿನ ಆಟ"ಗಳನ್ನು ಆಡುತ್ತಿದ್ದರು ಎಂದು ನಾರ್ಮನ್‌ ಪೂರ್ವಜರು ಉಲ್ಲೇಖಿಸಿದ್ದಾರೆ. ಲಾ ಸೋಲೆ ಅಥವಾ ಚೌಲೆ ಎಂದು ಕರೆಯಲಾಗುವ ಆಟವನ್ನು ಬ್ರಿಟನಿ, ನಾರ್ಮ್ಯಾಂಡಿ ಮತ್ತು ಪಿಕಾರ್ಡಿಯಲ್ಲಿ ಆಡುತ್ತಿದ್ದರು ಎಂದು ದಾಖಲಾಗಿದೆ.
ನಾರ್ಮನ್‌ ವಿಜಯದ ಪರಿಣಾಮವಾಗಿ ಈ ಫುಟ್‌ಬಾಲ್‌ ಆಟದ ಪ್ರಕಾರಗಳಲ್ಲಿ ಕೆಲವು ಇಂಗ್ಲೆಂಡ್‌‌ಗೆ ಬಂದವು.
ಫುಟ್‌ಬಾಲ್‌ನ ಈ ಪ್ರಕಾರಗಳನ್ನು, ಕೆಲವೊಮ್ಮೆ "ಸಾಮೂಹಿಕ ಫುಟ್‌ಬಾಲ್‌" ಎಂದು ಉಲ್ಲೇಖಿಸಲಾಗಿದೆ. ಈ ಆಟವನ್ನು ನೆರೆಹೊರೆ ಪಟ್ಟಣಗಳು ಮತ್ತು ಹಳ್ಳಿಗಳ ನಡುವೆ ಆಡಲಾಗುತ್ತದೆ. ಇಲ್ಲಿ ವಿರುದ್ಧ ತಂಡಗಳಲ್ಲಿ ದೊಡ್ಡ ಗುಂಪಿನ ಅನಿಯಮಿತ ಸಂಖ್ಯೆಯ ಆಟಗಾರರಿದ್ದು, ಗಾಳಿ ತುಂಬಿದ ಹಂದಿಯ ಮೂತ್ರಕೋಶವನ್ನು ಅವರ ಎದುರಾಳಿ ಚರ್ಚ್‌ನಂತಹ ನಿರ್ದಿಷ್ಟ ಭೌಗೋಳಿಕ ಸ್ಥಳಕ್ಕೆ ಸೇರಿಸುವುದಕ್ಕಾಗಿ ಆಟಗಾರರು ಸಾಮೂಹಿಕವಾಗಿ ಕಾದಾಡುತ್ತಾರೆ. ಷ್ರೋವ್‌ಟೈಡ್‌ ಆಟಗಳು ಆಧುನಿಕ ಕಾಲದಲ್ಲಿಯೂ ಹಲವು ಇಂಗ್ಲಿಷ್‌ ನಗರಗಳಲ್ಲಿ ಅಸ್ತಿತ್ವದಲ್ಲಿದೆ .
ಇಂಗ್ಲೆಂಡ್‌‌ನಲ್ಲಿ ಆಡುತ್ತಿದ್ದ ಫುಟ್‌ಬಾಲ್‌ ಬಗ್ಗೆ 1174–1183 ಹೊತ್ತಿಗೆ ವಿಲಿಯಮ್‌ ಫಿಟ್ಜ್‌ ಸ್ಟೀಫನ್‌ರವರು ಮೊದಲ ವಿಸ್ತೃತ ವಿವರಣೆಯನ್ನು ನೀಡಿದರು. ಷ್ರೋವ್‌ ಟ್ಯೂಸ್ಡ್‌ಯ ವಾರ್ಷಿಕ ಉತ್ಸವದ ಸಮಯದಲ್ಲಿ ಲಂಡನ್‌ ಯುವಕರ ಚಟುವಟಿಕೆಗಳನ್ನು ಅವರು ಹೀಗೆ ವಿವರಿಸಿದ್ದಾರೆ:
ನಗರದ ಎಲ್ಲಾ ಯುವಕರು ಊಟದ ನಂತರ ಚೆಂಡಿನ ಆಟದಲ್ಲಿ ಪಾಲ್ಗೊಳ್ಳಲು ಮೈದಾನಕ್ಕೆ ಬರುತ್ತಿದ್ದರು. ಪ್ರತಿ ಶಾಲೆಯ ವಿದ್ಯಾರ್ಥಿಗಳು ತಮ್ಮದೇ ಆದ ಚೆಂಡನ್ನು ಹೊಂದಿದ್ದರು; ಪ್ರತಿ ಸಿಟಿ ಕ್ರ್ಯಾಫ್ಟ್‌ನ ಕೆಲಸಗಾರರು ಅವರ ಚೆಂಡುಗಳನ್ನು ಹೊಂದಿದ್ದರು. ಕುದುರೆ ಸವಾರಿ ಮಾಡಿಕೊಂಡು ಬರುತಿದ್ದ ವಯಸ್ಕ ನಾಗರಿಕರು, ಪಾದ್ರಿಗಳು ಮತ್ತು ಶ್ರೀಮಂತರು ಕಿರಿಯರ ಸ್ಪರ್ಧೆಯನ್ನು ವೀಕ್ಷಿಸಿ ತಮ್ಮ ಯೌವ್ವನದ ದಿನಗಳನ್ನು ಮೆಲುಕು ಹಾಕಿಕೊಂಡು ಅನುಭವಿಸುತ್ತಿದ್ದರು; ಆಟವನ್ನು ನೋಡುತ್ತಿರುವಂತೆ ಅತ್ಯುತ್ಸಾಹದಿಂದ ಅವರು ತಮ್ಮ ಆಂತರಿಕ ಮನೋಭಾವನೆಗಳನ್ನು ವ್ಯಕ್ತಪಡಿಸುತ್ತಿದ್ದುದನ್ನು ನೀವು ಕಾಣಬಹುದು ಮತ್ತು ಈ ಮಂದಿ ಹಾಯಾಗಿರುವ ಯುವಕರ ಜೊತೆ ವಿನೋದಕ್ಕಿಳಿದು ಸಿಕ್ಕಿಬೀಳುತ್ತಿದ್ದರು. .
ಈ ಆಟದ ಬಗ್ಗೆ ಇದ್ದ ತೀರಾ ಹಳೆಯ ಉಲ್ಲೇಖವು ಕೇವಲ "ಚೆಂಡಿನ ಆಟ" ಅಥವಾ "ಚೆಂಡಿನಲ್ಲಿ ಆಡುವುದು" ಎಂದು ತಿಳಿಸುವುದು. ಆ ಕಾಲದಲ್ಲಿ ಆಡುತ್ತಿದ್ದ ಆಟದಲ್ಲಿ ಚೆಂಡನ್ನು ಒದೆಯಬೇಕಾದ ಅವಶ್ಯಕತೆಯಿರಲಿಲ್ಲ ಎಂಬ ಅಂಶವನ್ನು ಈ ಉಲ್ಲೇಖವು ಬಲಪಡಿಸುತ್ತದೆ.
ಬಹುಶಃ ಫುಟ್‌ಬಾಲ್‌ 1280ರಲ್ಲಿ ಉಲ್ಗಾಮ್‌, ನಾರ್ಥಂಬರ್ಲೆಂಡ್‌, ಇಂಗ್ಲೆಂಡ್‌‌ನಿಂದ ಫುಟ್‌ಬಾಲ್‌ ಬಂದಿರಬಹುದೆಂದು ಚೆಂಡಿನ ಆಟಕ್ಕಿರುವ ಪ್ರಾಚೀನ ಉಲ್ಲೇಖ ಹೀಗೆ ತಿಳಿಸುತ್ತದೆ: "ಹೆನ್ರಿ. ಚೆಂಡನ್ನು ಆಡುತ್ತಿರುವಾಗ. ಡೇವಿಡ್‌ನ ವಿರುದ್ಧ ಓಡಿದನು" .
1321ರಲ್ಲಿ ಶೌಲ್ದಮ್‌, ನೊರ್ಫೊಲ್ಕ್‌, ಇಂಗ್ಲೆಂಡ್‌‌ಗೆ ಫುಟ್‌ಬಾಲ್‌ ಆಟವು ಆಗಮಿಸಿದೆ ಎಂದು ತಿಳಿಸುವ ಮೊದಲ ನಿರ್ದಿಷ್ಟ ಉಲ್ಲೇಖವು ಹೀಗೆ ತಿಳಿಸುತ್ತದೆ: "ಅವನು ಚೆಂಡಿನ ಆಡುತ್ತಿರುವಾಗ ಚೆಂಡನ್ನು ಒದೆದನು, ಅದು ಅವನ ವಿರುದ್ಧ ದಿಕ್ಕಿನಿಂದ ಓಡಿ ಬರುತ್ತಿರುವ ಅವನ ಸ್ನೇಹಿತನ ಮೇಲೆ ಬಿದ್ದು, ಸ್ನೇಹಿತನು ಗಾಯಗೊಂಡನು".
1314ರಲ್ಲಿ ಲಂಡನ್ ನಗರದ ಲಾರ್ಡ್‌ ಮೇಯರ್‌‌ ಆಗಿರುವ ನಿಕೋಲಸ್‌ ಡೆ ಫರ್ನ್‌ಡೋನ್‌ರು‌ ಫ್ರಾನ್ಸ್‌ನಲ್ಲಿ ಆ ಕಾಲದಲ್ಲಿ ಶ್ರೀಮಂತ ಇಂಗ್ಲೀಷರು ಆಡುತ್ತಿದ್ದ ಫುಟ್‌ಬಾಲ್‌ನ್ನು ನಿಷೇಧಿಸಲು ಆದೇಶಿಸಿದನು. ಆ ಆದೇಶದ ಅನುವಾದವು ಹೀಗೆ ತಿಳಿಸುತ್ತದೆ: "ಸಾರ್ವಜನಿಕ ಮೈದಾನಗಳಲ್ಲಿ ದೊಡ್ಡ ಫುಟ್‌ ಬಾಲ್‌ಗಳನ್ನು ಒದೆಯುವುದರಿಂದ ನಗರದಲ್ಲಿ ದೊಡ್ಡ ಪ್ರಮಾಣದ ಶಬ್ದ ಉಂಟಾಗುತ್ತದೆ, ಇದು ದೇವರು ನಿಷೇಧಿಸಿದ ಅನೇಕ ದುಷ್ಟಶಕ್ತಿಗಳು ಮತ್ತೆ ತಲೆಎತ್ತಲು ಎಡೆ ಮಾಡಿಕೊಡಬಹುದು : ಹಾಗಾಗಿ ಇನ್ನು ಮುಂದೆ ಈ ನಗರದಲ್ಲಿ ಅಂತಹ ಆಟವನ್ನು ಆಡಿದಲ್ಲಿ ಕಠಿಣ ಶಿಕ್ಷೆಯನ್ನು ನೀಡುವುದಾಗಿ ರಾಜನ ಪರವಾಗಿ ನಾವು ಆದೇಶಿಸುತ್ತೇವೆ ಮತ್ತು ಆಟವನ್ನು ನಿಷೇಧಿಸುತ್ತೇವೆ." ಇದು ಫುಟ್‌ಬಾಲ್‌ಗೆ ಇರುವ ಅತ್ಯಂತ ಹಳೆಯ ಉಲ್ಲೇಖವಾಗಿದೆ.
1363ರಲ್ಲಿ ರಾಜ ಇಂಗ್ಲೆಂಡ್‌‌ನ ನೇ ಎಡ್ವರ್ಡ್‌ನು ".ಹ್ಯಾಂಡ್‌ಬಾಲ್‌, ಫುಟ್‌ಬಾಲ್‌ ಅಥವಾ ಹಾಕಿ; ಬೇಟೆ ಮತ್ತು ಕೋಳಿ ಜಗಳ ಅಥವಾ ಇತರ ಅಂತಹ ವ್ಯರ್ಥ ಆಟಗಳನ್ನು" ನಿಷೇಧಿಸುವಂತೆ ಆದೇಶಿಸಿದನು. ವಾಸ್ತವಾಂಶ ಏನೇ ಇರಲಿ, ಇಲ್ಲಿ "ಫುಟ್‌ಬಾಲ್‌"ನ್ನು ಪ್ರತ್ಯೇಕವಾಗಿ ತೋರಿಸಲಾಗಿದೆ ಮತ್ತು ಹ್ಯಾಂಡ್‌ಬಾಲ್‌ನಂತಹ ದೇಹದ ಇತರ ಭಾಗಗಳಿಂದ ಆಡುವ ಆಟಗಳಿಂದ ಫುಟ್‌ಬಾಲ್‌ನ್ನು ಪ್ರತ್ಯೇಕಿಸಲಾಗಿದೆ ಎಂಬುದನ್ನು ಸ್ಪಷ್ಟಪಡಿಸುತ್ತದೆ.
1409ರಲ್ಲಿ ರಾಜ ಇಂಗ್ಲೆಂಡ್‌ನ ನೇ ಹೆನ್ರಿಯವರು "ಫುಟ್‌ಬಾಲ್‌"ಗಾಗಿ ಹಣ ಸಂಗ್ರಹಿಸುವುದನ್ನು ನಿಷೇಧಿಸಿ ಆದೇಶ ಹೊರಡಿಸಿದ್ದು ಇಂಗ್ಲಿಷ್‌ ನಲ್ಲಿ "ಫುಟ್‌ಬಾಲ್‌" ಪದ ಬಳಸಿರುವುದಕ್ಕೆ ಅತ್ಯಂತ ಹಳೆಯ ದಾಖಲೆ.
15ನೆ ಶತಮಾನದ ಕೊನೆಯಲ್ಲಿ ನಾಟಿಂಗಮ್‌ಶೈರ್‌ನ ಕ್ಯಾವ್‌ಸ್ಟನ್‌ನಲ್ಲಿ ಫುಟ್‌ಬಾಲ್‌ ಆಡಿರುವುದರ ಬಗ್ಗೆ ಲ್ಯಾಟಿನ್‌ನಲ್ಲಿ ಉಲ್ಲೇಖವಿದೆ. "ಕಿಕ್ಕಿಂಗ್‌ ಆಟ" ಮತ್ತು ಚೆಂಡನ್ನು ಸ್ವಲ್ಪಸ್ವಲ್ಪವಾಗಿ ಉರುಳಿಸುತ್ತಾ ಮುಂದುವರಿಯುವುದಕ್ಕೆ ಮೊದಲ ವಿವರಣೆ ಹೀಗಿದೆ: "ಸಾಮಾನ್ಯ ವಿನೋದಕ್ಕಾಗಿ ಸೇರಿದ ಸಂದರ್ಭದಲ್ಲಿ ಎಲ್ಲರೂ ಸೇರಿ ಆಡಿದ ಆಟವನ್ನು ಕೆಲವರು ಫುಟ್‌-ಬಾಲ್‌ ಎಂದು ಕರೆದರು.
ಯುವಕರಿಂದ ಕೂಡಿದ ಈ ಸ್ಥಳೀಯ ಕ್ರೀಡೆಯಲ್ಲಿ, ದೊಡ್ಡ ಚೆಂಡನ್ನು ಕೈಯಲ್ಲಿ ಮುಟ್ಟದೆ ಗಾಳಿಯಲ್ಲಿ ಎಸೆಯುವುದರ ಬದಲು ಕಾಲನ್ನು ಬಳಸಿ ನೆಲದಲ್ಲಿ ಚೆಂಡನ್ನು ಒದೆಯುವುದು ಮತ್ತು ಉರುಳಿಸುವುದಾಗಿದೆ". ಚರಿತ್ರೆ ಲೇಖಕರು ಫುಟ್‌ಬಾಲ್‌ ಮೈದಾನಕ್ಕೆ ಮೊದಲು ಉಲ್ಲೇಖವನ್ನು ನೀಡಿದ್ದಾರೆ, ಆದರ ಸಾಲು ಹೀಗೆ ಪ್ರಾರಂಭವಾಗುವುದು: "ಗಡಿಗಳನ್ನು ಗುರುತಿಸಲಾಗಿದೆ ಮತ್ತು ಆಟ ಪ್ರಾರಂಭವಾಗಿದೆ.
"ಫುಟ್‌ಬಾಲ್‌" ಆಟಕ್ಕಿಂತ ಹೆಚ್ಚಾಗಿ ಚೆಂಡಿನ ಒಂದು ಕಲ್ಪನೆಯಾಗಿದೆ ಎನ್ನುವುದನ್ನು 1486ರಲ್ಲಿ ಪ್ರಸ್ತಾಪಿಸಲಾಗಿದೆ. ಈ ಉಲ್ಲೇಖವು ಡ್ಯಾಮ್‌ ಜುಲಿಯನಾ ಬರ್ನೆರ್‍‌ರವರ ಬುಕ್‌ ಆಫ್‌ ಸೈಂಟ್‌ ಅಲ್ಬಾನ್ಸ್‌ ನಲ್ಲಿದೆ. ಈ ಉಲ್ಲೇಖವು ಹೀಗೆ ತಿಳಿಸುವುದು: "ನಿರ್ದಿಷ್ಟ ವೃತ್ತಾಕಾರದ ಸಾಧನದಿಂದ ಇದನ್ನು ಆಡಲಾಗುತ್ತದೆ. ಈ ಸಾಧನವನ್ನು ಕಾಲಿನಿಂದ ಆಡಲಾಗುವುದು ಮತ್ತು ಫುಟ್‌ಬಾಲ್‌ನ್ನು ಲ್ಯಾಟಿನ್‌ನಲ್ಲಿ 'ಪಿಲಾ‌ ಪೆಡಲಿಸ್‌' ಎಂದು ಕರೆಯುತ್ತಾರೆ."
1580ರಲ್ಲಿ ಮಹಿಳೆಯರು ಫುಟ್‌ಬಾಲ್‌ನ ಒಂದು ಪ್ರಕಾರವನ್ನು ಆಡುತ್ತಿದ್ದರು ಎನ್ನುವುದನ್ನು ಸರ್‌ ಫಿಲಿಪ್‌ ಸಿಡ್ನಿ ತನ್ನ ಒಂದು ಕವನಗಳಲ್ಲಿ ಹೀಗೆ ವಿವರಿಸಿದ್ದಾನೆ: "ಎಲ್ಲರಿಗೂ ಒಳ್ಳೆಯ ಸಮಯ ಬಂದೇ ಬರುತ್ತದೆ, ಲಂಗ ಧರಿಸಿ ಫುಟ್‌ಬಾಲ್‌ ಆಡುತ್ತಿದ್ದ ಹುಡುಗಿಯರ ಪೈಕಿ ಅವರು ಎತ್ತರವಾಗಿದ್ದರು ಎಂದು ಕೆಲವೊಮ್ಮೆ ತಾಯಿ ನನಗೆ ಹೇಳುತ್ತಿದ್ದಳು."
ಗೋಲುಗಳನ್ನು ಹೇಗೆ ಬಾರಿಸುವುದೆಂದು ಕೆರೊ ಹೀಗೆ ವಿವರಿಸಿದ್ದಾರೆ: "ಎರಡು ಪೊದೆಗಳನ್ನು ಹೊಂದಿರುವ ಮೈದಾನದಲ್ಲಿ ಎಂಟು ಅಥವಾ ಹತ್ತು ಫುಟ್‌ಬಾಲ್‌ ಆಟಗಾರರು ಹತ್ತು ಅಥವಾ ಹನ್ನೆರಡು ಜನರಿರುವ ಎದುರಾಳಿ ತಂಡವನ್ನು ಗೋಲುಗಳಿಂದ ಸೋಲಿಸಿದರು". ಗೋಲ್‌ಕೀಪರ್‌ಗಳು ಮತ್ತು ಆಟಗಾರರ ನಡುವೆ ಚೆಂಡನ್ನು ವರ್ಗಾಯಿಸುವುದರ ಬಗ್ಗೆ ಸಹ ಇವರು ಮೊದಲ ಬಾರಿ ವಿವರಿಸಿದ್ದಾರೆ.
ಗೋಲನ್ನು ಗಳಿಸುವುದರ ಕುರಿತು ಜಾನ್‌ ಡೇರದಿ ಬ್ಲೈಂಡ್‌ ಬೆಗ್ಗರ್‌ ಆಫ್‌ ಬೆತ್ನಲ್‌ ಗ್ರೀನ್‌ ನಲ್ಲಿ ಮೊದಲ ಬಾರಿದೆ ನೇರವಾಗಿ ಉಲ್ಲೇಖಿಸಲಾಗಿದೆ (ಸುಮಾರು 1600ರ ಹೊತ್ತಿಗೆ ಆಡಿ ತೋರಿಸಲಾಯಿತು; 1659ರಲ್ಲಿ ಪ್ರಕಟಿಸಲಾಯಿತು): "ನಾನು ಕ್ಯಾಂಪ್‌-ಬಾಲ್‌ನಲ್ಲಿ ಗೋಲನ್ನು ಆಡಿದೆನು" (ಅತ್ಯಂತ ಹಿಂಸಾತ್ಮಕ ಫುಟ್‌ಬಾಲ್‌ನ ವಿಧವಾದ ಇದು ಪೂರ್ವ ಅಂಜಿಲಿಯಾದಲ್ಲಿ ಜನಪ್ರಿಯವಾಗಿದೆ).
ಹಾಗೆಯೇ 1613ರಲ್ಲಿ ಮೈಕಲ್ ಡ್ರ್ಯಾಟನ್‌ ತನ್ನ ಕವನದಲ್ಲಿ ಹೀಗೆ ಉಲ್ಲೇಖಿಸಿದ್ದಾರೆ "ಚೆಂಡನ್ನು ಎಸೆದಾಗ ಮತ್ತು ತಂಡಗಳು ಮುನ್ನುಗ್ಗಿ ಅದನ್ನು ಗೋಲಿನೆಡೆಗೆ ಕೊಂಡೊಯ್ಯುತ್ತಿದ್ದವು".
ಬ್ರಿಟನಿನಾದ್ಯಂತ ನಿರಂತರವಾಗಿ ವಿವಿಧ ಪ್ರಕಾರಗಳಲ್ಲಿ ಫುಟ್‌ಬಾಲ್‌ ಆಡಲಾಗುತ್ತಿರುವುದರಿಂದ, ಬ್ರಿಟನ್‌ನ ಪಬ್ಲಿಕ್ ಶಾಲೆಗಳು ಆಧುನಿಕ ಫುಟ್‌ಬಾಲ್‌ ನಿಯಮಾವಳಿಗಳ ರಚನೆಯಲ್ಲಿ ನಾಲ್ಕು ಪ್ರಮುಖ ಸಾಧನೆಗಳನ್ನು ಮಾಡಿದ ಗೌರವವನ್ನು ಪಡೆದುಕೊಂಡಿವೆ.
ಮೊದಲನೆಯದಾಗಿ ಈ ಶಾಲೆಗಳು ಫುಟ್‌ಬಾಲ್‌ನ್ನು ಸಾಮೂಹಿಕವಾಗಿ ಆಡುವ ಪ್ರಕಾರದಿಂದ ಸಂಘಟಿತ ತಂಡದ ಆಟವಾಗಿ ಬದಲಾಯಿಸಿದರು ಎನ್ನುವುದನ್ನು ವಾಸ್ತವಾಂಶಗಳು ವಿವರಿಸುತ್ತವೆ.
ಎರಡನೆಯದಾಗಿ ಫುಟ್‌ಬಾಲ್‌ನ ಹಿಂದಿನ ಹಲವು ವಿವರಣೆಗಳು ಮತ್ತು ಉಲ್ಲೇಖಗಳನ್ನು ಈ ಶಾಲೆಗಳಲ್ಲಿ ಓದಿದವರಿಂದ ದಾಖಲಿಸಲಾಗಿದೆ.
ಮೂರನೆಯದಾಗಿ, ಈ ಶಾಲೆಗಳಿಂದ ಶಿಕ್ಷಕರು, ವಿದ್ಯಾರ್ಥಿಗಳು ಮತ್ತು ಹಳೆ ವಿದ್ಯಾರ್ಥಿಗಳು ಮೊದಲ ಕ್ರೋಡೀಕೃತ ಫುಟ್‌ಬಾಲ್‌ ಆಟಗಳನ್ನು ಆಡಿರುವುದರಿಂದ, ಶಾಲೆಗಳ ನಡುವೆ ಪಂದ್ಯಗಳನ್ನು ಪ್ರಾರಂಭವಾಗಲು ಕಾರಣವಾಯಿತು.
ಕೊನೆಯದಾಗಿ, ಇಂಗ್ಲಿಷ್‌ ಪಬ್ಲಿಕ್‌ ಶಾಲೆಗಳು ಆಟದಲ್ಲಿ "ಒದೆಯುವುದು" ಮತ್ತು "ಓಡುವುದರ" ನಡುವಿನ ವ್ಯತ್ಯಾಸವನ್ನು ಸ್ಪಷ್ಟಪಡಿಸಿದವು.
ಫುಟ್‌ಬಾಲ್‌ ಹೋಲುವ ಆಟಗಳನ್ನು ಇಂಗ್ಲಿಷ್‌ ಪಬ್ಲಿಕ್‌ ಶಾಲೆಗಳಲ್ಲಿ ಆಡುತ್ತಿದ್ದರು. ಅವರಲ್ಲಿ ಮುಖ್ಯವಾಗಿ ಇದನ್ನು ಮೇಲ್ವರ್ಗ, ಮೇಲ್ಮಧ್ಯಮ ವರ್ಗ ಮತ್ತು ವೃತ್ತಿಪರದವರು ಆಡುತ್ತಿದ್ದರು ಎಂದು 1519ರಲ್ಲಿ ವಿಲಿಯಮ್‌ ಹಾರ್‌ಮನ್ರ ವಲ್ಗಾರಿಯಾ ಪುಸ್ತಕದಲ್ಲಿ ಫುಟ್‌ಬಾಲ್‌ ಕುರಿತು ಬರೆದ ಅತ್ಯಂತ ಹಳೆಯ ಸಾಕ್ಷ್ಯಗಳನ್ನು ಕಾಣಬಹುದು.
ಹಾರ್‌ಮನ್‌ರವರು ಎಟನ್‌ ಮತ್ತು ವಿನ್‌ಚೆಸ್ಟರ್ ಕಾಲೇಜುಗಳಲ್ಲಿ ಮುಖ್ಯಶಿಕ್ಷಕರಾಗಿದ್ದರು ಮತ್ತು ಅವರ ಲ್ಯಾಟಿನ್‌ ಪಠ್ಯಪುಸ್ತಕದಲ್ಲಿ ಭಾಷಾಂತರ ಅಭ್ಯಾಸಕ್ಕಾಗಿ "ನಾವು ಗಾಳಿ ತುಂಬಿದ ಚೆಂಡಿನೊಂದಿಗೆ ಆಡುತ್ತೇವೆ" ಎಂಬ ವಾಕ್ಯವನ್ನು ಪ್ರಸ್ತಾಪಿಸಲಾಗಿದೆ.
16ನೇ ಶತಮಾನದ ಆದಿಯಲ್ಲಿ ಎಟನ್‌ ಕಾಲೇಜಿನ ವಿದ್ಯಾರ್ಥಿಯಾಗಿರುವ, ನಂತರ ಇತರ ಇಂಗ್ಲಿಷ್‌ ಶಾಲೆಗಳಲ್ಲಿ ಮುಖ್ಯ ಶಿಕ್ಷಕರಾದ ರಿಚರ್ಡ್ ಮುಲ್‌ಕಸ್ಟರ್ರ್ "ಶ್ರೇಷ್ಠ ಹದಿನಾರನೇ ಶತಮಾನವು ಫುಟ್‌ಬಾಲ್‌ನ್ನು ಜಗತ್ತಿಗೆ ಎತ್ತಿ ತೋರಿಸಿತು‌" ಎಂದು ವಿವರಿಸಿದ್ದಾರೆ. ಇದು ಸಂಘಟಿತ ತಂಡದ ಫುಟ್‌ಬಾಲ್‌ ಆಟದ ಬಗ್ಗೆ ಇರುವ ಅತ್ಯಂತ ಹಳೆಯ ಪುರಾವೆ ಇವರು ನೀಡಿದ ಕೊಡುಗೆಗಳಲ್ಲಿ ಒಂದಾಗಿದೆ.